title: Jack Straw

text: John Whitaker ”Jack” Straw (s. 3. elokuuta 1946) on englantilainen Työväenpuolueen poliitikko, joka toimi maansa sisäministerinä Tony Blairin hallituksessa vuosina 1997–2001, ulkoministerinä 2001–2006 sekä 5. toukokuuta 2006 lähtien Työväenpuolueen parlamenttiryhmän johtajana Yhdistyneen kuningaskunnan parlamentin alahuoneessa ja 28. kesäkuuta 2007 – 11. toukokuuta 2010 Brownin hallituksen oikeusministerinä, lordikanslerina ja ensimmäisenä ministerinä. Parlamentissa Straw on toiminut vuodesta 1979 Blackburnin vaalipiirin edustajana.


title: Jack Straw

text: Straw syntyi Buckhurst Hillissä Essexissä ja kasvoi Loughtonissa yksinhuoltajaäidin lapsena. Hän luki lakia Leedsin yliopistossa.


title: Jack Straw

text: Straw nimitettiin sisäministeriksi Työväenpuolueen vuoden 1997 vaalivoiton jälkeen. Hän ajoi vuonna 2000 läpi Regulation of Investigatory Powers Actin, joka lisäsi poliisin valtuuksia terrorismia vastaan. Entinen pääministeri Thatcher ylisti Straw’ta tästä, mutta eräät pitivät hänen toimiaan autoritaarisina. Hän lisäsi Euroopan ihmisoikeussopimuksen määräykset Britannian lakiin.


title: Jack Straw

text: Maaliskuussa 2000 Straw teki päätöksen pitkään kotiarestissa Lontoossa olleen Augusto Pinochetin palauttamisesta Chileen tämän terveydentilan vuoksi, vaikka Pinochetia vaadittiin luovutettavaksi oikeudenkäyntiin.


title: Jack Straw

text: Vuoden 2001 vaalien jälkeen Straw’sta tuli ulkoministeri Robin Cookin seuraajana. Straw’lla oli hyvät suhteet Yhdysvaltoihin, ja hän kannatti Irakin sotaa. Eräiden arvioiden mukaan Yhdysvallat kuitenkin painosti Straw’n eroon ulkoministerin asemasta hänen vastustettuaan hyökkäystä Iraniin.


title: Gianni Romme

text: Gianni Romme (s. 12. helmikuuta 1973 Lage Zwaluwessa) on alankomaalainen pikaluistelija.


title: Gianni Romme

text: Romme on erityisesti keskittynyt pitkille luistelumatkoille, joilla hän onkin saavuttanut mittavaa menestystä. 1998 Naganon olympialaisissa Romme voitti kultaa sekä 5 000 että 10 000 metrillä, ja neljä vuotta myöhemmin Salt Lake Cityn olympialaisissa hän saavutti 10 000 metrillä hopeaa maanmiehensä Jochem Uytdehaagen takana.


title: Gianni Romme

text: Yleisluistelun maailmanmestaruuden Romme on voittanut kahdesti, 2000 ja 2003. Matkakohtaisissa MM-kisoissa hän on voittanut 5 000 metriä kolmesti ja 10 000 metriä neljästi, joiden lisäksi hänellä on viisi himmeämpää mitalia.


title: Steve Zahn

text: Steve Zahn (s. 13. marraskuuta 1967) on yhdysvaltalainen näyttelijä, joka on esiintynyt yli 30 elokuvassa. Zahn on kotoisin Marshallista, Minnesotasta.


title: Steve Zahn

text: Päätettyään Harvardin yliopiston, hänen ensimmäinen roolinsa oli "Biloxi Blues" -elokuvassa. Zahn on näytellyt yhtä pääosista muun muassa elokuvassa "Sahara" vuodelta 2005.


title: Steve Zahn

text: Monien elokuvaroolien lisäksi Zahn on esiintynyt myös televisiosarjoissa, kuten "Monkissa".


title: Steve Zahn

text: Zahn harrastaa perhokalastusta ja hän omistaa maatilan läntisestä New Jerseystä. Hän on naimisissa Robyn Petermanin kanssa ja heillä on vuonna 2000 syntynyt poika. Vuonna 2004 perhe muutti New Jerseystä pienelle hevostilalle lähelle Kentuckyn Lexingtonia, josta Zahnin vaimo on kotoisin.


title: Inhuman Rampage

text: Inhuman Rampage on DragonForce-yhtyeen kolmas pitkäsoitto, joka julkaistiin vuonna 2006. Albumia oli tammikuun 2007 alkuun mennessä myyty yli 100 000 kappaletta. Se ylsi sijalle 103 Yhdysvaltain viikoittaista levymyyntiä kartoittavalla Billboard 200 -listalla.


title: Akkadin kieli

text: Akkadin kieli (, "akkadû") on kuollut itäseemiläinen kieli, jota puhuttiin noin kolmetuhatta vuotta sitten Assyrian ja Babylonian alueilla mutta joka levisi jopa Persiaan ja Egyptiin asti. Ensimmäiset kirjoitetut kokonaan akkadinkieliset tekstit sijoittuvat vuodelle 2500 eaa. Akkadi oli tärkeä kaupan, politiikan, lain, uskonnon ja kirjallisuuden kieli muinaisessa Lähi-idässä. Akkadin kieltä kirjoitettiin nuolenpääkirjoituksella, joka otettiin käyttöön sumerin kielestä. Sumerin kieli vaikutti näin myös akkadin kielen sanastoon, ja akkadi muun muassa peri sanajärjestyksen sumerin kielestä. Akkadin kielen syrjäytti puhekielenä toinen seemiläinen kieli, aramea, noin kaksituhatta vuotta sitten.


title: Akkadin kieli

text: Akkadin kielen poikkeuksellisen pitkän elinajan kuluessa siitä oli monta murretta, jotka ovat jakaantuneet karkeasti kahteen osaan, assyrialaisiin murteisiin ja babylonialaisiin murteisiin.


title: Akkadin kieli

text: Akkadin kielestä puuttuvat osalle seemiläisistä kielistä tutut laryngaaliset ja faryngaaliset konsonantit, kuten ,, (arabian ح,ع,ه,ء). Ne ovat muodostaneet kieleen uuden vokaalin e, jota seemiläisessä kantakielessä ei ollut. Akkadin kielessä kuitenkin säilyivät faryngalisoituineista konsonanteista ṭ ja ṣ.


title: Akkadin kieli

text: Vokaaleja ovat a, e, i ja u jotka kaikki voivat esiintyä pitkinä vokaaleina ā, ē, ī ja ū. Muita vokaaleja ei ilmene kirjoituksessa, mutta on esitetty epäilyksiä, että puhekielessä olisi voinut esiintyä vokaaleja o ja y.


title: Akkadin kieli

text:
Akkadin kielen substantiivit ja adjektiivit jakaantuvat kahteen sukuun, maskuliiniin ja feminiiniin. Substantiiveilla on kolme sijamuotoa ja kolme lukua. Adjektiiveilla on myös kolme sijamuotoa mutta vain kaksi lukua duaalin puuttuessa.
Lyhenteet: yks. = yksikkö, du. = duaali, mon. = monikko, nom. = nominatiivi, akk. = akkusatiivi, gen. = genetiivi, obl. = obliikvi


title: Akkadin kieli

text: Obliikvi on akkusatiivin ja genetiivin muodostama hybridisija.


title: Akkadin kieli

text: Substantiivi šarrum on "kuningasta" merkitsevä maskuliinisubstantiivi ja šarratum on feminiini merkitykseltään "kuningatar". Feminiinisanan johtimena on yleensä 't' tai 'at', mutta sana voi olla luonnostaan jo feminiininen, kuten äiti 'ummum'. Duaalimuoto sanasta šarrum on kieliopillisesti jokseenkin väärin, koska duaalia yleensä käytetään asioista, jotka esiintyvät pareina ihmisruumiissa kuten käsi 'qātum' ja silmä 'īnum'


title: Akkadin kieli

text: Adjektiivit noudattavat suurin piirtein samaa substantiivien taivutuskaavaa, mutta nominatiivin monikossa saavat päätteen -ūtum ja monikon obliikvissa -ūtim. Adjektiiveista ei myöskään ole duaalimuotoa, vaan sen sijasta käytetään monikkoa. Adjektiivit tulevat yleensä pääsanan jälkeen ja kongruoivat pääsanansa kanssa suvussa, luvussa ja sijassa. Esimerkiksi 'vahvojen kuninkaitten' "šarrī dannūtim" sana "dannum" 'vahva' on samassa muodossa kuin pääsana.


title: Akkadin kieli

text: Vanhan babylonian murteen jälkeen substantiivien taivutus yksinkertaistui ja sanaloppuinen m (mimaatio) ja n (nunaatio) katosi, joten esimerkiksi sanoista šarrum, šarratum ja qātān tuli šarru, šarratu ja qātā.


title: Akkadin kieli

text: Verbijärjestelmä on monimutkainen ja seemiläisten kielten tavoin perustuu radikaalijärjestelmään, jossa eri verbimuotoja muodostetaan yleensä kolmen juurikonsonantin eli radikaalin avulla. Akkadin kielen verbit jakaantuvat neljään konjugaatioon ja kolmeen aikamuotoon: preteritiin, preesensiin ja statiiviin. Myös imperatiivi-, partisiipi- ja verbaaliadjektiivimuotoja on mahdollista tehdä verbeistä. Akkadi on SOV-kieli, eli verbi tulee lauseen loppuun.


title: Tom Wilkinson

text: Thomas Geoffrey ”Tom” Wilkinson (s. 5. helmikuuta 1948 Leeds, West Yorkshire, Yhdistynyt kuningaskunta) on englantilainen näyttelijä. Hän syntyi Leedsissä, West Yorkshiressa, mutta muutti neljävuotiaana perheensä kanssa Kanadaan muutamaksi vuodeksi. Palattuaan Englantiin Wilkinson valmistui Kentin yliopistosta. Wilkinson on tehnyt pitkän ja näyttävän uran sekä elokuvissa että teatterissa. Hän on näytellyt muun muassa Martin Lawrencen kanssa elokuvassa "Black Knight" ja Jackie Chanin kanssa elokuvassa "Rush Hour – Rankka pari". Hän näytteli myös kenraali Charles Cornwallisin roolin elokuvassa "Patriot" (2000), sekä Carmine Falconea elokuvassa "Batman Begins" (2005). Wilkinson on saanut kaksi Oscar-ehdokkuutta uransa aikana, elokuvista "Michael Clayton" (2007) ja "Satimessa" (2001). Hän voitti Parhaan miessivuosan Primetime Emmy -palkinnon vuonna 2008 draamasarjasta "John Adams". Vuonna 2011 Wilkinson näytteli "Kennedyt" -sarjassa ("The Kennedys)" Kennedyn klaanin isää, Joseph P. Kennedyä.


title: Stadiaali

text: Stadiaali on jääkautta lyhyempi kylmä jakso ilmastohistoriassa.


title: Stadiaali

text: Jääkauden aikana ilmasto muuttui toisinaan suhteellisen nopeasti stadiaalista lämpimämpään interstadiaaliin ja takaisin.


title: Dryas

text: Dryas tarkoittaa seuraavia asioita:


title: Bell OH-58 Kiowa

text: Bell OH-58 Kiowa on yhdysvaltalainen Bell Helicopter Textron -yhtiön valmistama tiedusteluhelikopteri, joka perustuu Bell 206 -kopteriin.


title: Bell OH-58 Kiowa

text: OH-58D Kiowa Warrior on helikopterin aseistettu malli, joka on käytössä Yhdysvaltain armeijalla. Se voidaan aseistaa vaihtoehtoisesti:


title: Rush Hour – Rankka pari

text: Rush Hour – Rankka pari () on Brett Ratnerin ohjaama elokuva vuodelta 1998. Sen jatko-osa, "Rush Hour 2" valmistui vuonna 2001 ja "Rush Hour 3" valmistui vuonna 2007. Kaikissa elokuvissa näyttelevät Jackie Chan ja Chris Tucker. Neljäs osa on tekeillä.


title: Rush Hour – Rankka pari

text: Rikospoliisi Lee lähetetään Hongkongista Yhdysvaltoihin tutkimaan kiinalaisen konsuli Hanin tyttären kaappausta. FBI ei kuitenkaan halua ulkopuolisia tutkimaan rikosta, joten he käskevät rääväsuisen LAPD:n etsivän, James Carterin, pitää Leen poissa kuvioista. Lee ja Carter päättävät kuitenkin tutkia asiaa yhdessä.


title: Bart Veldkamp

text: Bart Veldkamp (s. 22. marraskuuta 1967 Haag) on belgialainen, alun perin alankomaalainen entinen pikaluistelija.


title: Bart Veldkamp

text: Albertvillen olympialaisissa 1992 Veldkamp voitti 10 000 metrillä kultamitalin. Ennen Lillehammerin olympialaisia 1994 hän ei ollut tyytyväinen Alankomaiden kovatasoisen pikaluistelujoukkueen karsintatapaan ja vaihtoi tämän takia myöhemmin Belgian kansalaiseksi. Lillehammerissa Veldkamp saavutti pronssia 10 000 metrillä. 1998 Naganon olympialaisissa Veldkamp kilpaili Belgian joukkueessa ja saavutti 5 000 metrillä pronssia, mikä oli Belgian kautta aikain ensimmäinen pikaluistelun olympiamitali.


title: Bart Veldkamp

text:
Veldkamp voitti yleisluistelun MM-kisoista pronssia vuosina 1990, 1991 ja 2001.
Matkakohtaisista MM-kisoista hän sai hopeaa 10 000 metrillä 1996. 5 000 metrillä hän sai pronssia 1998 ja hopeaa 1999. EM-kilpailuissa hän sai kultaa 1990, pronssia 1991 ja hopeaa 2001.


title: Bart Veldkamp

text: Veldkamp lopetti uransa 2006.


title: Lobo

text: Lobo voi tarkoittaa ainakin seuraavia asioita:


title: Steve-O

text: Stephen Gilchrist Glover (s. 13. kesäkuuta 1974 Lontoo, Iso-Britannia), tunnettu paremmin taiteilijanimellä Steve-O, on brittiläinen rullalautailija ja televisioesiintyjä. Hänen nykyinen kotipaikkansa on Los Angeles, Kalifornia. Hän oli mukana televisiosarja Jackassissä, sarjasta tehdyssä elokuvassa Jackass The Movie, ja on nykyään mukana televiosarja Wildboyzissa Chris Pontiuksen kanssa. Jackass The Moviessa Steve-O otti selkäänsä tatuoinnin joka esittää häntä itseään. Steve-O on tehnyt myös neljä elokuvaa: Don´t Try This At Home 1 & 2, ja . Nykyään Steve-O tekee myös videoblogia ja prank-videoita YouTubeen.


title: Steve-O

text:
Gloverin äiti, Donna Gay oli kanadalainen ja hänen isänsä Richard Edward "Ted" Glover oli amerikkalainen.
Nuorena Glover matkusti ympäri maapalloa liikemies-isänsä kanssa ja oppi jo nuorena puhumaan kolmea eri kieltä.
Yksitoistavuotiaana Glover kiinnostui rullalautailusta ja metallimusiikista.
Miamin yliopistossa Glover lopulta keskeytti opiskelun, mikä johti välirikkoon vanhempien kanssa.
Glover lähti seikkailemaan pitkin Amerikan maanteitä, ja hänen isänsä lopetti hänen kulujensa maksamisen. Gloverista tuli pian koditon ja hän vietti yönsä kavereidensa luona. Glover toimi ammattiskeittaajana ja sirkuspellenä, kunnes hän liittyi mukaan Jackass-sarjaan. Steve-O on myös Duudsonien ystävä. Hän on myös ollut Suomessa Duudsoneiden kuvauksissa.


title: Steve-O

text: Glover pidätettiin itsensä paljastamisesta vuonna 2002, kun hän erästä stunttia tehdessään esiintyi yökerhossa kivekset niitattuna kiinni reiteensä. Vuonna 2003 Glover pidätettiin huumausaineiden hallussapidosta, kun hän stuntin takia nielaisi marihuanalla täytetyn kondomin ja siten salakuljetti huumausaineita Ruotsiin. Vuonna 2008 Glover pidätettiin epäiltynä mm. vandalismista .


title: Steve-O

text: Maaliskuussa 2008 huumepäissään riehunut ja itsemurhauhkauksilla lähipiirinsä huolestuttanut Glover joutui pakkohoitoon mielisairaalaan. Hän epäili huumeiden tuhonneen aivonsa ja näki hoitoon joutumisen rangaistuksena siitä ahdistuksesta, jota hän oli aiheuttanut läheisilleen itsetuhoisella käytöksellään.


title: Steve-O

text: Glover on vegaani. Hän on seurustellut Kat von D:n kanssa.


title: Lobo (Filippiinit)

text: Lobo on kunta Batangasin provinssin etelärannikolla, Filippiineillä. Sen asukasluku oli 37 798 vuonna 2007. Kuten muut Filippiinien kunnat ja kaupungit, Lobo jakautuu "barangayhin", joita Lobolla on 26. Kunnan nimen on arveltu tulevan sutta tarkoittavasta "lobo"-sanasta.


title: Selänpään lentokenttä

text: Selänpään lentokenttä on Kouvolan Valkealassa sijaitseva Kouvolan Seudun Ilmailuyhdistys ry:n (KILY) ylläpitämä lentokenttä. Kesäisin kentällä on purjelento- sekä moottoripurjelentotoimintaa. Kentällä on myös kesäaikaan auki oleva kahvila, yhteiskeittiö (jossa mm. astianpesukone), grillikatos, sauna ja takkahuone, erilaisia majoitusmahdollisuuksia, vesivessat ja suihkut sekä pyykinpesukone.


title: Selänpään lentokenttä

text: Vuoden 1982 juhannuksena Selänpään lentokentällä järjestettiin Sun Dance -festivaali. Sun Dance oli kävijämäärältään yksi suurimmista Suomessa 1980-luvulla järjestetyistä rockfestivaaleista, esiintyjinä oli muiden muassa Pelle Miljoona, Popeda, Hanoi Rocks ja Sleepy Sleepers. Kesäkuussa 1983 lentokentän maastossa kilpailtiin Kouvolan Rasti -72:n järjestämä Jukolan viesti. Vanhoillislestadiolaisten järjestämät suviseurat järjestettiin vuonna 2007 Selänpään lentokentällä.


title: Selänpään lentokenttä

text: Wexi Korhosen jännitysromaanin tapahtumia sijoittuu Selänpään lentokentälle.


title: Selänpään lentokenttä

text: Selänpään lentokenttää alettiin suunnitella talvisodan aikana 1940 ja rakentamiseen ryhdyttiin välittömästi suunnitelman valmistuttua helmi–maaliskuussa. Ensimmäinen lentokone kävi kentällä jo elokuussa ja kaikki neljä kiitotietä, joista on nykyisin jäljellä kaksi, olivat valmiit syys–lokakuun vaihteessa. Enimmillään työvoimaa oli kesällä 270 henkilöä, 70 hevosta ja seitsemän autoa. Yhtä lanaa lukuun ottamatta työ tehtiin käsityökaluin. Alueelle rakennettiin myös useita majoitus- ynnä muita tiloja. Yksi kyseisistä majoitusparakeista on edelleen olemassa ja KILY:n käytössä.


title: Porfirio Lobo Sosa

text: Porfirio "Pepe" Lobo Sosa (s. 1947 Trujillo) oli Hondurasin presidentti tammikuusta 2010 tammikuuhun 2014. Hondurasin kansallispuolueeseen kuuluva Lobo on ollut myös kongressin puhemiehenä 2002–2006.


title: Porfirio Lobo Sosa

text: Hän on kotoisin Olanchon departementista, josta perhe muutti Trujilloon liiketoimien vuoksi. Lobo kävi katolista koulua Juticalpassa ja Comayagüelassa.


title: Porfirio Lobo Sosa

text: Hän jatkoi opintojaan Yhdysvalloissa Miamin yliopistossa Floridassa, sekä Kansojen ystävyyden yliopistossa Moskovassa.


title: Porfirio Lobo Sosa

text: Opintojen jälkeen Lobo jatkoi maanviljelyn parissa ja hän on yksi Keski-Amerikan suurimpia viljantuottajia. Hän opetti myös Instituto La Fraternidadissa Juticalpassa yhdentoista vuoden ajan.


title: Porfirio Lobo Sosa

text: Lobo oli ehdolla presidentinvaalissa 27. marraskuuta 2005. Häntä ei valittu, mutta hän sai toiseksi eniten ääniä. Voittaja oli liberaalipuolueen Manuel Zelaya, joka syrjäytettiin vallankaappauksella 2009. Vuoden 2009 vaaleissa Lobo voitti liberaalipuolueen ehdokkaan Elvin Ernesto Santosin.


title: Porfirio Lobo Sosa

text:
Lobo vannoi virkavalansa 27. tammikuuta 2010.
Merkittävä osa Latinalaisen Amerikan maista, esimerkiksi Venezuela, Ecuador, Brasilia ja Meksiko, pitävät Lobon presidenttiyttä laittomana, koska vaalit pidettiin vallan kaapanneen hallituksen alaisuudessa.


title: Adiós

text: Adiós on kunta Navarran maakunnassa Navarran itsehallintoalueella Espanjassa. Vuonna 2016 kunnan asukasluku oli 155.


title: Adios

text: Adios voi tarkoittaa ainakin seuraavia asioita:


title: Jääkairausnäyte

text: Jääkairausnäyte on tutkimusta varten jäätiköstä porattu näyte. Paksulta jäätiköltä porattaessa näyte voi olla kilometrejä pitkä ja sisältää satojen tuhansien vuosien ikäistä jäätä. Jääkairausnäytteitä on porattu muun muassa Grönlannista, Antarktikselta ja vuoristojen jäätiköistä. Saatuja jäänäytteitä säilytetään alle metrin pituisina pötköinä kylmässä.


title: Jääkairausnäyte

text: Jään kerroksia ja kemiallista koostumusta tutkimalla yritetään selvittää jään syntymisajan lämpötila ja jään syntymisaika. Jääkairausnäytteistä on mitattu muun muassa lämpötilasta riippuvat happi-isotooppisuhde ja deuteriumpitoisuus, sen sisältämien kaasukuplien hiilidioksidipitoisuus ja metaanipitoisuus sekä jään sisältämän muinaisen pölyn määrää kuvaavia ainepitoisuuksia.


title: Jääkairausnäyte

text: Vanhassa jäässä voivat näkyä vaikkapa tulivuorenpurkaukset rikkipitoisuuden vaihteluina.


title: Jääkairausnäyte

text: Tunnettuja jääkairausnäytteitä ovat Dye-3, GISP, GISP2, GRIP, NGRIP, EPICA ja Vostok. Vanhan jään ajoittaminen on vaikeaa. Niinpä muun muassa GISP- ja NGRIP- näytteille on omat aika-asteikkonsa. Lähellä jään pintaa olevassa jäässä näkyy kerrostumia. Syvempää jäätä on koetettu ajoittaa oletetun jäätikön kasautumis- ja poisvirtausnopeuden perusteella, ja niin sanotuilla radioisotoopeilla. Mitä syvemmälle mennään, sitä suurempi jään ajoitusvirhe on, ja noin 100 000 vuotta kestäneen viime jääkauden aikana syntyneen jään ajoituksissa on jopa useiden tuhansien vuosien heittoja.


title: Jääkairausnäyte

text: GISP2-jääkairausnäytteen tarjoamia kerrostuman laskuun käytettäviä ajoituksia käytetään usein paleontologiassa. GISP2:n mukaan esimerkiksi lämmin Bölling-interstadiaali alkoi noin 14 700 vuotta sitten. Tämä vastaa GRIP-ajoituksena aikaa 13 500 vuotta sitten.


title: Jääkairausnäyte

text: Jään ikä määritetään muun muassa siinä olevien hiilidioksidikuplien hiili-14-pitoisuuksista isotooppeihin perustuvalla iänmääritysmenetelmällä. Eri jääkairausnäytteiden perusteella määritetyissä kylmien ja lämpimien tapahtumien iänmäärityksissä on eroja: isotooppeihin perustuvat menetelmät ovat epätarkkoja. Esimerkiksi Vostok-jäänäytteestä on tehty 5 eri iänmääritystä, joiden poikkeama on kairauksen syvyydestä riippuen 300–7 000 vuotta.


title: Jääkairausnäyte

text: Myös jään syntymislämpötila voidaan määrittää siinä olevien vedyn ja hapen isotooppien perusteella.


title: 200 km/h in the Wrong Lane

text: 200 km/h in the Wrong Lane on venäläisen tyttöduo t.A.T.u.:n, eli Julija Volkovan ja Lena Katinan, ensimmäinen kansainvälisesti julkaistu ja pääosin englanninkielinen albumi. Se julkaistiin 10. joulukuuta 2002 ja se sisältää suunnilleen samat kappaleet kuin edellinen, ainoastaan Venäjällä julkaistu "200 по встречной" ("200 Po Vstrechnoi") -albumi, vain englanninkielisinä. Albumin julkaisi Interscope Records ja siitä päävastuussa olivat tuottajat Trevor Horn ja Martin Kierszenbaum sekä tyttöjen manageri Ivan Šapovalov.


title: 200 km/h in the Wrong Lane

text: Singlejulkaisut albumilta ovat "All the Things She Said", "Not Gonna Get Us", promo-single "30 Minutes" ja "How Soon Is Now?".


title: 200 km/h in the Wrong Lane

text: Albumia myytiin yli viisi miljoonaa kappaletta ympäri maailman ja menestyi kiitettävästi myös Suomessa. Albumin julkaisun ja t.A.T.u.:n lesbo-markkinakikkojen jälkeen duon arveltiin hajonneen vuonna 2003, mutta "200 km/h in the Wrong Lane" sai seuraajan vuonna 2005 albumista "Dangerous and Moving".Albumi sisältää myös "Behind the Scenes with Julia and Lena Part 2" -videon sekä kappaleen "All the Things She Said" musiikkivideon.


title: Böhse Onkelz

text: Böhse Onkelz on saksalainen rockyhtye.


title: Böhse Onkelz

text: Stephan Weidner, Kevin Richard Russell ja Peter Schorowsky perustivat Böhse Onkelzin marraskuussa 1980 Frankfurt am Mainissa. Vuonna 1981 kokoonpanoon liittyi myös Matthias "Gonzo" Röhr, joka oli aiemmin soittanut kitaraa muun muassa Antikörper-yhtyeessä. Yhtye julkaisi ensimmäisen LP:nsä, "Der nette Mannin" vuonna 1984. Böhse Onkelz hajosi vuonna 2005. Onkelz teki kuitenkin paluun vuonna 2014 ja järjestivät 20. ja 21. kesäkuuta keikan Hockenheimin radalle, johon saapui yhteensä 220.000 fania katsomaan heitä. Myös kesäkuussa 2015 yhtye kokoaa faninsa Hockenheimringille - tällä kertaa neljällä keikalla (19. ja 20.6 sekä 26. ja 27.6). Vuonna 2016 yhtye julkaisi LP:n Memento.


title: Petri Varis

text: Petri Johannes Varis (s. 13. toukokuuta 1969 Varkaus) on suomalainen uransa lopettanut jääkiekkoilija ja olympiamitalisti.


title: Petri Varis

text: Petri Varis syntyi Varkaudessa, mutta muutti pian Itä-Helsingin Mellunmäkeen. Hänen ensimmäinen jääkiekkoseuransa oli Rintinpolulla kotiottelunsa pelannut Kontulan Jokerit. Seuran nimi muuttui myöhemmin Kojooteiksi, mistä Varis siirtyi HJK:n kautta Karhu-Kissoihin, missä hän voitti muun muassa B-nuorten SM-kultaa vuonna 1987. Ensimmäiset pelinsä silloisessa I-divisioonassa Varis pelasi Karhu-Kissoissa ja KooKoossa.


title: Petri Varis

text: Varis aloitti SM-liigauransa Porin Ässissä. Hänet valittiin SM-liigan vuoden tulokkaaksi 1992. Vuonna 1993 Varis siirtyi Jokereihin. Hän pelasi kaikkiaan yksitoista kautta Jokereissa, joissa pelatessaan Varis voitti kolme Suomen-mestaruutta (1994, 1996, 1997) ja kolme SM-hopeaa (1995, 2000, 2005, 2007). Lisäksi hän voitti Euroopan mestaruuden kahdesti.


title: Petri Varis

text: NHL:ssä Varis on pelannut yhden ottelun kaudella 1997–1998 Chicago Blackhawksissa. Variksen varasi NHL:ään San Jose Sharks kuudennella kierroksella numerolla 132 vuonna 1993.


title: Petri Varis

text: Varis oli mukana voittamassa olympiapronssia Lillehammerin talvikisoissa 1994. MM-joukkueessa hän oli mukana 1997.


title: Petri Varis

text: Varis pitää hallussaan SM-liigan yhden kauden pudotuspelien maaliennätystä (12 maalia keväällä 1996). Ottelussa Pelicans–Jokerit 31. lokakuuta 2006 Varis nousi Jokerien kaikkien aikojen parhaaksi pistemieheksi ohi Otakar Janeckýn.


title: Petri Varis

text: 16. maaliskuuta 2008 Varis nousi kaikkien aikojen eniten pudotuspelimaaleja tehneeksi pelaajaksi laukomalla 2–2-tasoituksen kolmannessa puolivälieräottelussa Pelicansia vastaan. Varis laukoi uransa aikana pudotuspeleissä yhteensä 40 maalia, toisen tilan jakavat 38 maalilla Arto Javanainen, Timo Susi sekä Kari Jalonen. Varis on myös pelannut viidenneksi eniten pudotuspelejä SM-liigan historiassa. Edellä ovat Marko Tuulola, Ilkka Mikkola, Kalle Sahlstedt ja Jari Viuhkola.


title: Petri Varis

text: Syyskuussa 2013 Jokerit ilmoitti jäädyttävänsä Variksen pelinumeron 23. Tilaisuus järjestettiin 13. joulukuuta pelatussa ottelussa Jokerit–TPS.


title: Indiana Fever

text: Indiana Fever on yhdysvaltalainen koripalloseura, joka pelaa Women's National Basketball Association -liigassa. Liigan itäiseen konferenssiin kuuluva seura pelasi ensimmäisen kautensa vuonna 2000. Fever pelaa kotiottelunsa Conseco Fieldhouse -areenalla Indianapolisissa Indianassa, joka on myös NBA-seura Indiana Pacersin, jonka sisarseura Fever on, kotiareena.


title: Indiana Fever

text: Indiana Feverin, Seattle Stormin, Miami Solin ja Portland Firen liittymisestä WNBA:han sovittiin vuonna 1999 ja ne pelasivat ensimmäisen kautensa liigassa vuonna 2000. Näistä seuroista Fever ja Storm ovat ainoat edelleen toimintaansa jatkavat.


title: Indiana Fever

text: Kahdella ensimmäisellä kaudellaan Fever jäi WNBA:n pudotuspelien ulkopuolelle. Vuonna 2000 se sijoittui konferenssissaan toiseksi viimeiseksi, seitsemänneksi, ja vuonna 2001 kuudenneksi. Kaudella 2002 seura oli neljäs ja viimeinen pudotuspeleihin päässyt itäisen konferenssin seura voitettuaan runkosarjassa 16 ottelua ja hävittyään yhtä monta. Pudotuspelien ensimmäisellä New York Liberty oli vahvempi voitoin 2–1. Samana vuonna Tamika Catchings, seuran ykkösvaraus vuoden 2001 WNBA:n varaustilaisuudessa (koko tilaisuuden kolmas), valittiin WNBA:n vuoden tulokkaaksi ja hän pelasi myös liigan tähdistöottelussa.


title: Indiana Fever

text: Vuosina 2003 ja 2004 Fever jäi jälleen pudotuspelien ulkopuolelle, mutta vuonna 2005 se pääsi pudotuspeleihin sijoituttuaan konferenssissaan toiseksi liigankin toiseksi parhaalla voittoprosentilla 61,8 (21 voittoa ja 13 tappiota). Fever voitti pudotuspelien ensimmäisellä kierroksella New York Libertyn voitoin 2–0 (pistein 63–51 ja 58–50) ja kohtasi konferenssifinaaleissa Connecticut Sunin, joka vei sarjan suoraan kahdessa ottelussa. Kaudella 2006 Fever pääsi pudotuspeleihin konferenssinsa kolmantentena voittoprosentilla 61,8 ja kohtasi pudotuspelien ensimmäisellä kierroksella tulevan mestarin Detroit Shockin, joka voitti ottelusarjan suoraan kahdessa ottelussa.


title: Indiana Fever

text: Kaudella 2007 Feverin runkosarjan voittoprosentti oli kolmatta vuotta peräkkäin 61,8, jolla joukkue sijoittui konferenssinsa toiseksi. Se eteni toisen kerran historiansa aikana idän konferenssifinaaleihin voitettuaan pudotuspelien ensimmäisellä kierroksella Connecticut Sunin voitoin 2–1, mutta konferenssifinaaleissa Detroit Shock vei voiton voitoin 2–1. Fever pääsi WNBA:n pudotuspeleihin myös kausina 2008 ja 2009. Se sijoittui runkosarjakaudella 2008 konferenssinsa neljänneksi voittoprosentilla 50 (17 voittoa ja 17 tappiota) ja runkosarjakaudella 2009 ensimmäisen kerran historiassaan konferenssinsa ensimmäiseksi voittoprosentilla 64,7 (22 voittoa ja 12 tappiota). Pudotuspeleissä 2008 se putosi ensimmäisellä kierroksella Detroit Shockia vastaan, voitoin 1–2, mutta 2009 se pääsi WNBA:n loppuotteluihin. Fever voitti pudotuspeleissä 2009 Washington Mysticsin voitoin 2–0 (pistein 88–79 ja 81–74) ja Detroit Shockin voitoin 2–1 (pistein 56–72, 79–75 ja 72–67) ennen loppuottelutappiota Phoenix Mercurylle voitoin 2–3 (pistein 116–120, 93–84, 86–85, 77–90 ja 86–94).


title: Indiana Fever

text: Kaudella 2012 Indiana Fever saavutti seurahistoriansa ensimmäisen mestaruuden kukistettuaan finaalisarjassa Minnesota Lynxin voitoin 3-1.


title: Indiana Fever

text: Indiana Feverin historian paras pistenainen on laitahyökkääjä Tamika Catchings, joka on ollut pistekeskiarvolla mitattuna seuran paras pistenainen kuudella kaudella, kausina 2002–2007. Kaudella 2006 Tamika Whitmore, joka edusti Feveriä kaudet 2006 ja 2007, keräsi seitsemän pistettä enemmän kuin Catchings, mutta kaksi ottelua enemmän pelanneena hänen pistekeskiarvonsa oli matalampi kuin etunimikaimallaan. Kaudella 2007, jolla Catchings oli sivussa 13:sta runkosarjaottelusta, keskushyökkääjä Tammy Sutton-Brown, Whitmore ja takamies Tan White keräsivät enemmän pisteitä. Kaudella 2000 Feverin paras pistenainen oli Kara Wolters, kaudella 2001 Rita Williams ja kausina 2008 ja 2009 Katie Douglas.


title: Indiana Fever

text: Levypalloissa Feverin ykköspelaaja (levypallokeskiarvon perusteella) oli kaudella 2000 Kara Wolters, kaudella 2001 Jurgita Štreimikytė, kausina 2002–2007 ja 2009 Tamika Catchings ja kaudella 2008 Ebony Hoffman. Catchings on ollut joukkueen ykköspelaaja (keskiarvojen perusteella) muita pelaajia useammin myös koriin johtaneissa syötöissä (kausina 2003–2009) ja pallonriistoissa (kausina 2002–2007 ja 2009).


title: Indiana Fever

text: Pudotuspeleissä 2009, joissa Fever eteni WNBA:n loppuotteluihin, joukkueen aloitusviisikon muodostivat Tully Bevilaqua, Tamika Catchings, Katie Douglas, Ebony Hoffman ja Tammy Sutton-Brown.


title: Indiana Fever

text: Feverillä on ollut vuosien varrella neljä päävalmentajaa. Ensimmäisenä päävalmentajana toimi Anne Donovan, jonka päävalmentajakausi kesti yhden kauden. Myöhemmin Donovanista tuli Seattle Stormissa ensimmäinen naispäävalmentaja, joka on voittanut WNBA-mestaruuden. Toisena päävalmentajavastuussa oli Nell Fortner, joka valmensi Feverin vuonna 2002 ensimmäistä kertaa pudotuspeleihin. Hän erosi kauden 2003 jälkeen. Vuosina 2004–2007 päävalmentajan tehtävässä toimi entinen NBA-koripalloilija ja -valmentaja Brian Winters ja kaudesta 2008 alkaen tehtävässä on toiminut Lin Dunn, joka toimi aiemmin Seattle Stormin päävalmentajana vuosina 2000–2002.


title: Indiana Fever

text: Tilanne 22. syyskuuta 2011


title: Miyavi

text: 雅-Miyavi (aiemmin tunnettu nimellä "Miyabi") (, s. 14. syyskuuta 1981 Hyōgon prefektuuri, Japani) on japanilainen muusikko.


title: Miyavi

text:
Hän toimi kitaristina yhtyeessä nimeltä Due'le quartz bändin hajoamiseen vuonna 2002. Tällöin hän kulki nimellä Miyabi. Bändin hajottua hän aloitti soolouran ja vaihtoi nimensä Miyaviksi. Miyavi paljasti vuoden 2009 keväällä oikean nimensä, joka on Takamasa Ishihara. Aiemmin hän on salannut oikean nimensä.
Miyavi on myös puoliksi korealainen sillä hänen isoisänsä ja isoäitinsä ovat Koreasta.


title: Miyavi

text:
Miyavin ensimmäinen albumi Gagaku oli synkkä ja kokeileva. Seuraavana ilmestyi hyvin samankaltainen Galyuu, mutta kolmas albumi Miyavizm oli jo tuottoisa major-albumi.
Albumit MYV POPS ja Miyaviuta Dokusou ilmestyivät molemmat vuonna 2006.


title: Miyavi

text: Miyavi kuuluu nykyisin myös japanilaiseen "super" yhtyeeseen nimeltä S.K.I.N Hän jatkaa kuitenkin soolouraansa yhtyeestä huolimatta.


title: Miyavi

text: Miyavi kävi Suomessa hänen maailmankiertueensa "THIS IZ THE JAPANESE KABUKI ROCK TOUR 2008" yhteydessä 2. ja 3. heinäkuuta 2008 esiintyessään Helsingissä Tavastia-Klubilla. Molemmat keikat myytiin loppuun hetkessä. Miyavi teki syyskuussa 2009 taas kaksi keikkaa Suomessa toisen maailmankiertueensa "NEO TOKYO SAMURAI BLACK" yhteydessä, Helsingissä ja Tampereella.


title: Miyavi

text: Miyavi meni naimisiin Japanilaisen pop artistin Melody.n kanssa, jonka tapasi ensimmäistä kertaa Melodyn juontamassa "J-MELO" show:ssa. Heille syntyi tyttö 29. heinäkuuta 2009, jonka nimeksi tuli Lovelie Miyavi Ishihara. Fanien reaktio asiaan oli vaihteleva. Parille syntyi 21. lokakuuta 2010 toinen tyttölapsi jonka nimeksi he antoivat Jewelie.


title: Miyavi

text: Miyavi myös vieraili suomalaisen Lovex-yhtyeen kappaleessa U.S.A, joka julkaistiin vuonna 2011.


title: La bohème

text: La bohème on Giacomo Puccinin säveltämä ooppera, joka sijoittuu Pariisiin vuonna 1830. Ensi-illassa Mimìnä oli Cesira Ferrani, Rodolfona Evan Gorga, Marcellona Tieste Wilmant ja Musettana Camilla Pasini. Esityksen johti Arturo Toscanini. Oopperan libreton kirjoittivat Luigi Illica ja Giuseppe Giacosa. Vuonna 1897 Ruggero Leoncavallo sävelsi samannimisen oopperan samasta aiheesta. Leoncavallon oopperassa on kuitenkin eri libretto. La bohèmen Suomen ensiesitys tapahtui 21. marraskuuta 1918 Suomalaisessa oopperassa.


title: La bohème

text: La bohèmen kirjoittaja Henri Murger (1822–1861) oli ranskalainen kirjailija. La bohème ilmestyi aluksi pieninä kertomuksina 1846 Le Corsairissa. Siitä tehtiin viisinäytöksiseen näytelmä "La Vie de bohème". Kirjana La Bohème julkaistiin 1851 nimellä "Scènes de la vie de bohème" (suom. Eino Palola vuonna 1924 nimellä "Boheemielämää"). Mimìn esikuvana mahdollisesti oli keuhkokuumeeseen nuorena menehtynyt Lucille Louvet, jonka kutsumanimi oli ollut Mimi. Siksi Giacomo Puccini laittoi oopperaansa kuuluisan lauseen: ”Si mi chiamano Mimì, ma il mio nome è Lucia”. (Kyllä, minua kutsutaan Mimìksi, mutta nimeni on Lucia.) Musettan esikuvana oli puolestaan kaunisääninen laulaja Marie-Christine Roux.


title: La bohème

text: Oopperan ensi-ilta oli 1. helmikuuta 1896 Torinon Teatro Regiossa ja kapellimestarina oli Arturo Toscanini. Esitys oli päivälleen kolme vuotta "Manon Lescautin" ensi-illan jälkeen. Puccini ei pitänyt teatterista eikä kapellimestarista. Hän olisi halunnut Leopolde Mugnonen johtavan "La bohèmen". Giulio Ricordi vakuutti paikan ja kapellimestarin olevan asianmukaisia. Kriitikot eivät pitäneet oopperasta ja arvioivat, ettei siitä tulisi suosittua. Useat totesivat, että Puccini oli astunut askeleen taaksepäin "Manon Lescautista". Yleisö oli kuitenkin kriitikoita myötämielisempää. Toscanini onnistui niin hyvin, että Puccini pyysi häntä johtamaan seuraavan oopperansa "Toscan" ensiesityksen. Sen johti kuitenkin Mugnone.


title: La bohème

text: "La bohèmen" päärooleissa on nähty vuosien varrella monia kuuluisia sopraanoja ja tenoreita. Mimìn ja Rodolfon rooleihin tarvitaan ennen kaikkea kauniit, nuorekkaat lyyriset äänet. Kuuluisia Mimìn esittäjiä ovat olleet Mirella Freni, Victoria De Los Angeles, Maria Callas sekä nykypäivänä Angela Gheorghiu ja Anna Netrebko. Rodolfon roolista muistetaan Jussi Björling, Luciano Pavarotti, Giuseppe di Stefano sekä viime vuosina Rolando Villazón ja Roberto Alagna.


title: La bohème

text: La bohème 1.2.1896 Teatro Regio, Torino


title: La bohème

text: Kapellimestari – Arturo ToscaniniNäyttämön takaa:


title: La bohème

text: I näytös (Jouluaatto)


title: La bohème

text: Ullakkohuone Pariisissa. Esiripun avautuessa Rodolfo istuu pöydän ääressä kirjoittamassa ja Marcello maalaa ”Punaisen Meren ylitys” tauluaan. Huone on kylmä, rahaa ei ole polttopuihin. Marcellon maalaus ja Rodolfon käsikirjoitus laitetaan takkaan lämmikkeeksi. Colline saapuu, hän on epäonnistunut kirjojen panttauksessaan. Schaunardin on onnistunut opettaa kolmen päivän ajan. Hän tuo ruokaa, viiniä sekä rahaa. Schaunard ehdottaa lähtöä Café Momukseen juhlimaan. Oveen koputtaa vuokraisäntä Benoit. Hän perii boheemien vuokravelkaa. Kaverukset juottavat Benoitille viiniä ja korkean moraalin innoittamana ja naurun saattelemana Benoit heitetään ulos.


title: La bohème

text: Kaverukset lähtevät huoneesta mutta Rodolfo jää vielä hetkeksi kirjoittamaan. Ovelta kuuluu hiljainen koputus. Mimi astuu epäröiden sisään sammuneen kynttilänsä kanssa. Saatuaan valkean Rodolfolta, Mimì on poistumassa mutta lyyhistyy yskänkohtaukseen ja kummankin kynttilä sammuu. Mimì sanoo kadottaneensa huoneistonsa avaimen. Kuunvalossa Mimì ja Rodolfo etsivät sitä. Rodolfo löytää avaimen ja laittaa sen taskuunsa. Etsiessä heidän kätensä kohtaavat ja Rodolfo tarttuu Mimin käteen. "Che gelida manina" (Kätesi ovat kylmät) sanoo Rodolfo aariassaan. Vastausaariassaan Mimì kertoo itsestään "Si. Mi chiamano Mimi" (Minua kutsutaan Mimiksi).


title: La bohème

text: Ystävät huutelevat Rodolfoa kadulta. Rodolfo ja Mimì rakastuvat silmittömästi ja kuvailevat sen rakkausduetossa "O soave fanciulla" (Kaunis neito kuunvalossa). Rodolfo ja Mimì lähtevät yhdessä Momukseen.


title: La bohème

text: II näytös (hetkeä myöhemmin)


title: La bohème

text:
Torilla Latinalaiskorttelissa on Café Momus. Tori on täynnä iloisia joulun juhlijoita. On katukauppiaita ja väki kulkee edestakaisin ja huutelee toisilleen. Äänet sekoittuvat Café Momuksen asiakkaiden ääniin. Colline, Schaunard ja Marcello ovat väkijoukossa ostoksilla. Rodolfo ja Mimì astuvat hattukauppaan. Ulos tullessaan Mimìllä on uusi ruusun värinen hilkka. Rodolfo ja Mimì liittyvät ystävien seuraan Momuksessa. Lelumyyjä Parpignolia seuraa suuri lapsilauma. Boheemiviisikko tilaa ruokaa ja juomaa. Marcellon entinen rakastettu Musetta saapuu nykyisen ihailijansa Alcindoron kanssa. Musetta yrittää kiinnittää Marcellon huomion ja laulaa hänelle "Quando me’n vo’ soletta per la via" (Kaduilla kuljen yksin onnellisena). Musettan kenkä puristaa ja Alcindoro vie sen suutarille. Musetta ja Marcello syleilevät kiihkeästi ja Musetta liittyy boheemiseurueeseen. Tarjoilija tuo laskun, Musetta pelastaa tilanteen:
"Quello con questo! Paga il signor che stava qui con me!" (Laskekaa yhteen. Seuralaiseni maksaa molemmat). Sotilasparaati lähestyy, boheemit seuralaisineen häipyvät väkijoukkoon ja suutarista saapuva Alcindoro joutuu harmikseen maksamaan laskun.


title: La bohème

text: III näytös (Helmikuu)


title: La bohème

text: Kaksi kuukautta on kulunut. Kylmä talvinen päivä on valkenemassa. Pariisin portilla Orleansin tien kohdalla on tullitalo ja vasemmalla on taverna. Kadunlakaisijat, maitotytöt, hevosmiehet ja maalaiset tuotteittensa kanssa odottelevat kaupunkiin pääsyä. He ovat menossa San Michelen torille. Tullitalon upseerit nukkuvat hiilipannun ympärillä. Tavernasta kuuluu juhlijoiden ääniä


title: La bohème

text: Mimì tulee aukiolle ja pyytää kersanttia osoittamaan sen majatalon, jossa Marcello työskentelee. Kersantti lähettää sanan ja Marcello tulee ulos. Marcello kertoo itse maalaavan ja Musettan antavan musiikkitunteja. Hän myös kertoo Rodolfon olevan tavernassa. Mimì ja Rodolfo rakastavat vielä toisiaan. Marcello kertoo Rodolfon olevan mustasukkainen Mimistä. Marcello neuvoo heitä eroamaan. Rodolfo tulee ulos, Mimì piiloutuu ja kuulee Rodolfon ja Marcellon keskustelun. Rodolfon mielestä heidän on erottava koska Mimìn heikkenevä terveys pahenee vetoisessa ullakkohuoneessa. Mimìn yskänkohtaus paljastaa hänet. Rodolfo ja Mimì syleilevät ja päättävät erota, mutta eivät vihassa vaan murheellisena. Mimìn hyvästijättö: "Donde lieta usci" (Sinne taas, mistä rakkaus kutsui).


title: La bohème

text: Marcello on mennyt tavernaan ja yllättänyt Musettan flirttailemasta muukalaisen kanssa. Mimì ja Rodolfo laulavat herkästi erostaan ja Marcello ja Musetta riitelevät keskenään. "Addio, dolce svegliare" (Hyvästi makea rakkaus).


title: La bohème

text: IV näytös (Myöhemmin keväällä)


title: La bohème

text: Boheemien ullakkoasunto. Rodolfo kaipaa Mimìä ja Marcello ikävöi Musettaa. Kumpikin teeskentelee välinpitämätöntä. Entiset muistot saavat heidät kuitenkin lumoihin. Schaunard ja Colline tulevat sisään ja rakentavat kuvitellun juhla-aterian. Sitten he ilveilevät tanssien ja lopuksi Colline ja Schaunard miekkailevat hiilipihdeillä ja rikkalapiolla.


title: La bohème

text: Ilon ollessa ylimmillään Musetta saapuu kertoen Mimìn olevan kuolemaisillaan. Mimì toivoo saavansa tulla onnellisten muistojen ullakkohuoneeseen. Mimì asetetaan vuoteelle. Mimì yskii, hänen kätensä ovat kylmät. Musetta antaa korvakorunsa Marcellolle myytäväksi Mimìn lääkettä varten. Colline uhraa takkinsa "Vecchia zimarra, senti" (Kuule, vanha takkini) ja Musetta lähtee etsimään muhvia Mimìn kylmille käsille. Rodolfo ja kuoleva Mimì ovat kahden. "Sono andate" (Ovatko he menneet). Tällä traagisella momentilla heidän rakkautensa elpyy. He käyvät läpi rakkautensa ensi hetket ja Mimì julistaa rakkautensa olevan suurinta elämässään.


title: La bohème

text: Muut saapuvat ja saatu apu annetaan kuolevalle. (Puccini merkitsi nuottiviivastoon tarkasti Mimìn kuolinhetken). Rodolfo tajuaa muiden katseesta Mimìn kuolleen ja huutaa hädissään "Mimì! Mimì!"


title: Luigi Illica

text: Luigi Illica (s. 9. toukokuuta 1857 Castell'Arquato, Piacenza, Italia – 16. joulukuuta 1919 Colombarone, Italia) oli italialainen libretisti. Hän kirjoitti librettoja muun muassa Giacomo Puccinille, Alfredo Catalanille ja Umberto Giordanolle. Osan libretoistaan Illica kirjoitti yhdessä Giuseppe Giacosan kanssa.


title: Kaarlo Linkola

text: Kaarlo Linkola (vuoteen 1906 Collan; 6. kesäkuuta 1888 Joensuu – 27. huhtikuuta 1942 Helsinki) oli suomalainen kasvitieteilijä, kasvitieteen professori sekä Helsingin yliopiston rehtori.


title: Kaarlo Linkola

text: Linkola kuului itäsuomalaiseen Collanin virkamies- ja pappissukuun. Hänen vanhempansa olivat Liperin kihlakunnan kruununvouti Karl Julius Collan (1856–1938) ja Naema o.s. Elfving (1868–1920), Vaasan pormestari Karl Oskar Elfvingin tytär. Lyseon seitsemättä luokkaa käydessään hän suomensi sukunimensä suuren nimenmuutoksen yhteydessä vuonna 1906 Linkolaksi, sillä hänen isoisänsä Zachris Collan omisti Sulkavalla sennimisen tilan.


title: Kaarlo Linkola

text: Tultuaan ylioppilaaksi 1907 Linkola aloitti luonnontieteiden opiskelun Helsingin yliopistossa pääaineenaan kasvitiede. Hän opiskeli myös eläintiedettä, maantiedettä ja kemiaa. Tohtoriksi hän väitteli vuonna 1916, ja hänet nimitettiin yliopistoon kasvitieteen dosentiksi vuonna 1919. Kasvitieteen opetus yliopistossa oli noihin aikoihin saakka ollut ruotsinkielistä, ja silloinen kasvitieteen alkuperäinen oppituoli oli ruotsinkielisen Fredrik Elfvingin hallussa. Tämän professuurin rinnalle perustettiin vuonna 1925 suomenkielinen kasvitieteen oppituoli, johon nimitettiin Linkola. Elfvingin jäätyä eläkkeelle vuonna 1926 kasvitieteen laitoksen esimiehen tehtävät siirrettiin Linkolalle. Hän toimi myös yliopiston rehtorina vuosina 1938–1941. Linkola kuoli sinänsä onnistuneen eturauhasleikkauksen jälkeisiin komplikaatioihin vuonna 1942, ja hänen seuraajakseen uudeksi suomenkieliseksi kasvitieteen professoriksi nimitettiin sodan jälkeen vuonna 1946 Aarno Kalela.


title: Kaarlo Linkola

text: Linkolalla oli merkittävä rooli, kun vuonna 1927 eduskunnalle annettiin ensimmäinen lakiesitys luonnonpuistojen ja kansallispuistojen perustamiseksi. Tämän esityksen sittemmin kaaduttua hän toimi aktiivisesti uuden lain voimaansaamiseksi. Luonnon- ja kansallispuistojen perustamiseksi tässä yhteydessä käyty 15-vuotinen taistelu johti osaltaan luonnonsuojeluliikkeen järjestäytymiseen. Samalla hän perusti myös Suomen luonnonsuojeluyhdistyksen vuonna 1938 ja toimi sen puheenjohtajana kuolemaansa saakka.


title: Kaarlo Linkola

text: Jatkosodan aikana hän toimi 11. joulukuuta 1941 alkaen myös Tieteellisen Itä-Karjalan toimikunnan puheenjohtajana. Hänen seuraajakseen valittiin Väinö Auer.


title: Kaarlo Linkola

text: Linkolan ensimmäinen puoliso vuodesta 1915 oli Anna Irene o.s. Ringbom (1891–1921). Heille syntyi vuonna 1921 poika Anssi, joka kaatui jatkosodassa. Vuodesta 1928 hän oli naimisissa Hilkka Margareta Suolahden (1907–2001) kanssa, joka oli yliopiston kanslerin Hugo Suolahden tytär. Heidän poikansa Pentti Linkola (s. 1932) on tunnettu ympäristöfilosofi, toisinajattelija, luonnonsuojelija, kirjailija ja kalastaja. Toinen poika Martti Linkola (1936–2011) oli museoviraston intendentti.


title: Linda (muusikko)

text: Linda (oikealta nimeltään Svetlana L'vovna Geiman, ), s. 29. huhtikuuta 1977, on venäläinen muusikko, joka toimii laulajana itsensä mukaan nimetyssä yhtyeessä. Hän syntyi Kentaun kaupungissa lähellä Kiinan ja Kazakstanin rajaa. Hän muutti perheineen Moskovaan vuonna 1990. Linda piti ensimmäisen konserttinsa Pietarissa joulukuussa 1995.


title: Linda (muusikko)

text: Lindan laulujen aiheet käsittelevät mm. huumeita, seksuaalisuutta ja maailman ongelmia.


title: Sotilaslentokoneiden luokat

text: Monet maat ovat luoneet luokittelujärjestelmän sotilaslentokoneille.


title: Sotilaslentokoneiden luokat

text: Yhdysvaltalaista alkuperää olevien sotilaskoneniden käyttötarkoitus merkitään tyyppimerkinnän ensimmäisellä kirjaimella tai kirjainparilla.


title: Sotilaslentokoneiden luokat

text: Jaottelo ei ole aivan tarkka. Muutama kone on luokiteltu salaussyistä väärin. Esim. F-117 Nighthawk oli ensisijaisesti rynnäkkökone.


title: Sotilaslentokoneiden luokat

text: NATO antoi kylmän sodan aikana Neuvostoliiton sotilaslentokoneille koodinimet, jotka noudattavat amerikkalaista luokitusta.


title: Sotilaslentokoneiden luokat

text: Vanhan, 1940-luvun lopulla voimassa olleen järjestelmän mukainen hävittäjän merkintä oli P kuten Pursuit. Esimerkiksi Curtiss P-40.


title: Sotilaslentokoneiden luokat

text: Ruotsin vastaava luokitus on rajatumpi:


title: Sotilaslentokoneiden luokat

text: Natsi-Saksa ei luonut konetyyppiluokitusta, joka olisi näkynyt sen lentokoneiden nimissä. Katso Natsi-Saksan lentokonetyyppien tunnukset.


title: Linda (täsmennyssivu)

text: Linda voi tarkoittaa ainakin seuraavia:


title: Miguel Bosé

text: Miguel Bosé (s. 3. huhtikuuta 1956) on espanjalainen näyttelijä ja muusikko.


title: Miguel Bosé

text: Bosé aloitti uransa näyttelijänä vuonna 1971. Vuonna 1975 hän aloitti myös laulamisen. Vuonna 1977 Bosé solmi levytyssopimuksen CBS Recordsin kanssa. Tähän mennessä Bosé on esiintynyt yli 35 elokuvassa ja julkaissut 21 albumia.


title: Radiohiiliajoitus

text: Radiohiiliajoitus on hiilen isotooppien runsaussuhteiden mittaamiseen perustuva menetelmä, jolla pyritään määrittämään biologista alkuperää olevan näytteen tai biologisesta materiaalista valmistetun esineen ikä.


title: Radiohiiliajoitus

text: Hiilen radioaktiivista isotooppia C-14 (tai C) muodostuu, kun ilmakehän molekyylit (happi ja typpi) vuorovaikuttavat kosmisen säteilyn kanssa. Ilmakehästä radiohiili joutuu eliöihin fotosynteesin kautta, ja ravintoketjujen kautta myös kasveja syöviin eläimiin ja edelleen petoeläimiin. Hiili-14 on radioaktiivinen aine ja sen konsentraatio ilmakehässä on suunnilleen vakio. Eläessään eliö saavuttaa metabolisen tasapainon C-14 suhteen. Eliön kuollessa radiohiilen saanti ilmakehästä tyrehtyy. Hiili-14:n puoliintumisaika on noin 5 700 vuotta, minkä vuoksi eliön kuoltua puolet siinä olleista radiohiiliatomeista hajoaa noin 5 700 vuodessa, jäljellä olevista puolet taas seuraavissa noin 5 700 vuodessa ja niin edelleen. Niinpä mittaamalla näytteessä jäljellä olevan radiohiilen osuus kaikesta hiilestä voidaan arvioida esineen ikä.


title: Radiohiiliajoitus

text: Radiohiiliajoitusta käytetään muun muassa paleontologiassa ja arkeologiassa. Kymmenen puoliintumisajan jälkeen, noin 60 000 vuoden kohdalla, radiohiiltä on hyvin vähän jäljellä, eikä sitä vanhempia näytteitä voida määrittää tällä menetelmällä. Vertaamalla iältään tunnettuihin esineisiin on todettu, että radiohiilimääritys antaa liian nuoria ikiä hyvin vanhoille esineille. Siksi on kehitetty kalibrointikäyriä tekemällä hiilimittauksia tunnetun ikäisistä lähteistä kuten vanhoista puista. Puiden vuosirenkaiden paksuus vaihtelee eri vuosina mihin perustuvaa vuosirengasanalyysia voidaan käyttää vertailuun, joten kalibroinnin avulla "radiohiilivuodet" saadaan muutettua todellisiksi aurinkovuosiksi. Vanhoissa kirjoissa voidaan vielä puhua kalibroimattomista vuosista, nykyisin ajoitukset kalibroidaan lähes aina.


title: Radiohiiliajoitus

text: Radiohiiliajoitusta kutsutaan myös nimillä radiohiilimenetelmä, hiili-14 -menetelmä sekä C-14 -menetelmä. Ennen radiohiilen määrä mitattiin säteilymittarilla, nykyään massaspektrometrilla niin että saadaan tarkempi niin sanottu AMS-radiohiiliajoitus.


title: Radiohiiliajoitus

text: Radiohiilimenetelmän keksi Chicagon yliopiston professori Willard Libby työryhmineen 1947–1949. Libby sai keksinnöstään kemian Nobelin palkinnon.


title: Radiohiiliajoitus

text: Suomessa radiohiilinäytteiden määritystä AMS-menetelmällä tehdään Helsingin yliopiston ajoituslaboratoriossa.


title: Radiohiiliajoitus

text: Radiohiili eli hiili-14 on hiilen radioaktiivinen isotooppi, jonka puoliintumisaika on 5 730 vuotta. Hiili-14:aa kulkeutuu ilmakehästä jatkuvasti hiilipitoisten elävien olioiden, kuten kasvien, elimistöön. Hiili-14 hajoaa betasäteilynä elektroneiksi ja neutriinoiksi.


title: Radiohiiliajoitus

text: Radiohiiliajoitus sopii kuolleiden, alkuaan eloperäisten aineiden ajoitukseen, esimerkkeinä puu, hiiltyneet ainekset, luu, eläinten kuoret ja kollageeni sekä 1990-luvulta alkaen AMS-ajoituksella keramiikka, jossa on pieniä määriä hiilipitoista kuonaa. Keramiikan ajoitus on tarkempaa kuin monien muiden näytteiden, koska keraaminen aines estää radiohiilen mahdollisen liukenemisen pois tai uuden saapumisen siihen. Radiohiilen määrän muutoksethan saattaisivat sotkea ajoituksen.


title: Radiohiiliajoitus

text: Radiohiiltä syntyy eniten 9–15 kilometrin korkeudessa kosmisen neutronisäteilyn osuessa typpiatomien ytimiin. Typpihän on ilman yleisin kaasu. Reaktio tapahtuu tällöin seuraavasti:


title: Radiohiiliajoitus

text: Syntynyt hiiliatomi liittyy happimolekyyliin muodostaen hiilidioksidia CO. Ilmakehän hiilestä on radiohiiltä noin biljoonasosa (0,0000000001 %) atomien määrinä mitattuna. Elämänsä aikana eläimet syövät hiili-14:ää sisältäviä kasveja, jotka ottavat sitä ilman hiilidioksidista. Koska radioaktiivinen hiili-14 hajoaa vakiovauhdilla ja organismin kuoleman jälkeen uutta hiili-14:ää ei kerry, biologisesta materiaalista valmistetun esineen ikä voidaan arvioida jäljellä olevan hiili-14:n perusteella.


title: Radiohiiliajoitus

text: Säteillessään radiohiili hajoaa takaisin typeksi siten, että 5 730 vuoden kuluttua noin puolet alkuperäisestä hiili-14:stä on jäljellä, 11 460 vuoden kuluttua neljäsosa jne. Hajoaminen tapahtuu seuraavan reaktioyhtälön mukaisesti:


title: Radiohiiliajoitus

text: Jos kappaleessa olevan radiohiiliatomien määrä tietyllä hetkellä on "N", on sen jäljellä oleva määrä ajan "t" kuluttua


title: Radiohiiliajoitus

text: missä "t" on radiohiilen puoliintumisaika. Samassa suhteessa pienenee myös näytteen aktiivisuus.


title: Radiohiiliajoitus

text: Jos eliöissä niiden elinaikana olevan radiohiilen osuus hiilestä on vakio "N" ja sen jäljellä oleva mitattu määrä on "N", näytteen ikä "t" voidaan määritellä yhtälöllä


title: Radiohiiliajoitus

text: Pitkään radiohiili mitattiin sen säteilemästä betasäteilystä geigermittarilla, nykyään esimerkiksi suoraan massaspektrometrin avulla eli AMS-tekniikalla. AMS-ajoitus vaatii vain 0,1 milligrammaa hiiltä, mutta perinteinen menetelmä noin yhden gramman. Libbyn aikoina tarvittiin jopa 100 grammaa hiiltä. Radiohiiliajoituksessa käytetään myös parannettuja säteilyn mittaukseen perustuvia menetelmiä GPC ja LPC, jotka vaativat noin 100 milligrammaan näytettä.


title: Radiohiiliajoitus

text: Noin 40 000 vuotta vanhoissa esineissä radiohiilen määrä on jo niin alhainen, että sitä on vaikea mitata tai erottaa lähellä olevien uudempien materiaalien sisältämän radiohiilen aiheuttamista häiriöistä.


title: Radiohiiliajoitus

text: Radiohiiliajoitusta kehitteli Manhattan-atomipommiprojektissa mukana ollut amerikkalainen tutkija Willard Libby 1940-luvun lopulla. Hänen kanssaan työskenteli kaksi opiskelijaa James R. Arnold ja Ernest C. Anderson Chicagon yliopiston metallurgisessa laboratoriossa. Libby sai keksinnöistään vuonna 1960 kemian Nobelin palkinnon, joka on ainoa arkeologiaan liittyvä kemian Nobelin palkinto.. 1950-luvulla kehitettiin parannetut menetelmät jotka perustuivat kaasumaisten ja nesteytettyjen näytteiden analyysiin. Useimmat radiohiiliajoitukset tehdään nykyään näillä menetelmillä. 1960-luvun lopulla tuloksia alettiin korjata eli kalibroida muiden tarkempien ajoitusmenetelmien kuten vuosirenkaiden ajoituksista laadituilla taulukoilla.


title: Radiohiiliajoitus

text: Kehittyneempi AMS-ajoitus keksittiin 1977. Sinä vuonna tekivät ensimmäiset ajoitukset massaspektrometrilla Rochesterin/Toronton tutkijaryhmä ja General Ionex Corporation ja pian Simon Fraserin ja McMasterin yliopistot.


title: Radiohiiliajoitus

text: Radiohiili-iät lasketaan vuodesta 1950 lukien, ei mittausvuodesta lukien, jotta vältyttäisiin väärinkäsityksiltä.


title: Radiohiiliajoitus

text: Radiohiiliajoitus ei suoraan anna esineen ikää. Yleensä radiohiilivuodet ovat liian nuoria esineen todelliseen ikään verrattuna. Noin 2 600 vuotta vanhemmat esineet voivat olla ehkä 500–1 000 vuotta vanhempia.


title: Radiohiiliajoitus

text: Radiohiiliajoitusta verrataan yleensä muun muassa vuosirengasajoituksella saatuun ikään. Muita vertailutietoja saadaan jäätiköistä, syvämeren kerrostumista ja järvien ja lampien lustosavikerrostumista. Joidenkin pieneliöiden vuodenaikainen vaihtelu näkyy näissä kerrostumissa vaikkapa tummina ja vaaleina raitoina. Etelämanterella ja Grönlannissa on jäätikön uumenissa vanhaa jäätä, jonka vuodenaikaiset vaihtelut näkyvät melko syvälle porattaessa. Lopulta hyvin syvällä jää pakkautuu niin tiiviiksi, että ne katoavat. Myös koralleissa näkyy vuodenaikaisia vaihteluja. Mitkään näistä eivät anna varmaa vertailutietoa hyvin vanhojen ikien osalta.


title: Radiohiiliajoitus

text: Kalibrointikäyrässä näkyy tasanne 11 000–10 000 radiohiilivuotta sitten, jolloin nuorempi dryaskausi muutti valtameren kiertoa. Vuosirengassarjat ulottuvat nykyään Keski-Euroopassa 12 400 vuoden päähän. Radiohiiliajoitusta on laajennettu ulottumaan 45 000 vuoden taakse tutkimalla eräässä Bahamasaarten luolassa olevia tippukiviä.


title: Radiohiiliajoitus

text: Eri menetelmällä saatavien vertailutietojen pohjalta on kehitelty erilaisia korjaus- ja kalibrointikaavoja ja taulukoita. Tunnettuja kalibrointijärjestelmiä ovat OxCal ja CalPal. Tarkka kalibrointi ei ulotu koko radiohiilimenetelmän kattaman aika-alueen, 60 000 vuoden, alueelle. Kalibrointi ei aina anna luotettavaa arvoa, koska muun muassa tulivuorenpurkaus voi sotkea ajoitusta.


title: Radiohiiliajoitus

text: Radiohiiliajoitusten merkintä on kirjavaa. Täsmällisintä olisi ilmoittaa, onko radiohiili-ikä kalibroitu vai kalibroimaton, ja millä menetelmällä on kalibroitu, jos on kalibroitu. Täsmällisyyttä lisää iänmäärityksen virheraja ja todennäköisyys, esimerkiksi ±100 vuotta todennäköisyydellä 68 %. Kalibroidun iän toinen nimitys on "kalenterivuodet", vaikka ne eivät täysin todellisia vuosia useimmiten vastaakaan. 1960-luvulla vuosirengaskalibroinnin epätarkkuus oli pahimmillaan jopa 700 vuotta.


title: Radiohiiliajoitus

text: Usein ilmaistaan vain "BP" tai "BP cal." kalibroimattomille ja kalenterivuosille.


title: Radiohiiliajoitus

text:
Niinpä radiohiilivuodet eli kalibroimattomat hiili-14 vuodet merkitään englanninkielisissä lähteissä ja suomalaisissakin teksteissä lyhenteellä BP. BP tarkoittaa englanniksi "Before Present", vuotta ennen nykyhetkeä. Merkitään myös "radiohiilivuotta sitten"
rcbp, rcybp tai rcya. Joskus käytetään myös merkintöjä C-14 BP uncal , 14C yr BP). Kalibroinneista saatavat kalenterivuodet tai kalibroidut radiohiilivuodet ovat englanniksi esimerkiksi "C-14 BP cal." tai "cal. BP".


title: Radiohiiliajoitus

text: Jos merkitään kalibroidut vuodet läntisen ajanlaskun mukaan, käytetään monesti merkintää calBC tai BCE, mikä saadaan vähentämällä esineen iästä 1950 tai 2000 vuotta Toinen monien arkeologien käyttämä tapa on käyttää kalibroitujen, ajanlaskumme alkua edeltävien vuosilukujen yhteydessä lyhennettä eKr. tai eaa. (), kalibroimattomien ajoitusten yhteydessä vastaavaa lyhennettä pienillä kirjaimilla, siis ekr. (). Käytäntö on kuitenkin vakiintumaton, sillä monissa kirjoissa ja artikkeleissa lyhennettä BC käytetään myös kalibroimattomista vuosiluvuista.


title: Radiohiiliajoitus

text: Radiohiiliajoituksessa oleva epätarkkuus näkyy monesti sillä saaduissa tuloksissa. Usein merkitään vaikkapa 1 000 ± 100 BP eli 1 000 radiohiilivuotta plus miinus 100 vuotta. Tämä tarkoittaa yleisimmin, että esineen ikä poikkeaa 68 % eli normaalijakaumassa 1%sigma; verran.


title: Radiohiiliajoitus

text: Niinpä esimerkiksi 5 000 BP on Groningenin yliopiston Cal25-kalibroinnin mukaan 5 000 ± 100 BP, toisin sanoen 5 920–3 700 kalenterivuotta vanha, keskimäärin 5 800 calBP. Tällöin näyte on ajanlaskumme mukaan ajalta 3 920–3 700 eaa..


title: Radiohiiliajoitus

text: Radiohiilimenetelmässä on monia epätarkkuutta lisääviä ja virheellisiä ajoituksia luovia tekijöitä. Erityisesti sellaiset kreationistit, jotka uskovat maailman olevan alle kymmenentuhannen vuoden ikäinen, luonnollisesti arvostelevat menetelmää, jolla määritetään kohteiden iäksi viisi kertaa näin paljon.


title: Radiohiiliajoitus

text: Libbyn ryhmä oli ensimmäinen, joka määritti radiohiilen puoliintumisajan mittauksistaan. Koska aika on pitkä ja tutkimuksia on tehty vasta lyhyen aikaa, siihen liittyi epävarmuutta. Vertailu muinaisen Egyptin näytteisiin osoitti kuitenkin että virhe oli varsin pieni. Libbyn käyttämää arvoa 5 568 ± 30, niin sanottua Libbyn puoliintumisaikaa käytettiin pitkään. Myöhemmin huomattiin sen olevan 3 % liian pieni, ja nykyisin käytetään uutta arviota 5 730 ± 40 vuotta, jota kutsutaan Cambridgen puoliintumisajaksi.


title: Radiohiiliajoitus

text:
Ilmakehässä olevan radiohiilen suhteellinen osuus vaihtelee. Radioaktiivista hiiltä ei synny ilmakehässä vakiovauhdilla, koska kosmisen neutronisäteilyn määrä vaihtelee. Ydinkokeet lisäsivät varsinkin 1950-luvulla ja 1960-luvulla radiohiilen määrää. Tämä vaikeuttaa vain ydinkokeiden jälkeen syntyneiden näytteiden ajoitusta, mutta virhettä on käytetty luomaan huonoa mainetta kaikille radiohiiliajoituksille.
Toisaalta fossiilisten polttoaineiden käyttö on vähentänyt radiohiilen suhteellista osuutta ilmakehässä olevasta hiilestä. Niiden käytöstähän ilmakehään tulee lisää hiilidioksidia, mutta näiden aineiden suuren iän vuoksi niissä oleva radiohiili on käytännöllisesti katsoen hajonnut loppuun eikä sen määrä ilmakehässä sen vuoksi lisäänny vastaavassa suhteessa. Nämä muuttavat myös C isotoopin määrää, joten epävarmuuden suuruutta voidaan arvioida.


title: Radiohiiliajoitus

text: Esimerkiksi viime jääkauden loppuvaiheen Alleröd-kauden nuoremman dryaskauden ajoituksia pidetään monesti joillain paikoilla liian vanhoina. Mm. Nuoremman dryaskauden IGAN-708-ajoitus on 13 010 ± 400 vuotta, Tämä selitetään runsaasti kuollutta eloperäistä ainesta sisältävän "kovan" karbonaatin esiintymisenä pohjavedessä. Tämä liuottaa radiohiiltä eliöiden jäänteistä ja näin kasvattaa radiohiili-ikiä. On myös väitetty radiohiilikellon pysähtyneen nuoremmalla dryaskaudella. Tällöin hiilidioksidin osapaineen kasvu olisi pienentänyt radiohiilen kasautumista ja johtanut radiohiilikellon pysähtymiseen tai hidastumiseen.


title: Shades of Deep Purple

text: Shades of Deep Purple on brittiläisen Deep Purple -yhtyeen esikoisalbumi. Se äänitettiin toukokuussa 1968 ja julkaistiin saman vuoden heinäkuussa. Yhdysvalloissa albumin julkaisi levy-yhtiö Tetragrammaton ja Britanniassa Parlophone.


title: Shades of Deep Purple

text: Albumilla oleva lainakappale ”Hush” oli suuri hitti Yhdysvalloissa nousten singlelistan sijalle neljä. Levyllä on myös hidastempoinen ja alussa mystisiä tunnelmia luova versio The Beatlesin ”Helpistä”. Itse albumi nousi sijalle 24, ollen Deep Purplen menestynein albumi Yhdysvaltain markkinoilla vuoden 1972 "Machine Head" -albumiin asti.


title: Shades of Deep Purple

text: Albumi äänitettiin 11.–13. toukokuuta 1968 Pye Studiosissa, Lontoon Marble Archissa.Thompson: s. 55 Kolme päivää oli tuolloin tyypillinen äänitysaika ensilevynsä tehneelle yhtyeelle. The Beatlesin levy-yhtiönä Parlophone oli tottunut vaatimuksiin pidemmästä levytysajasta, mutta Deep Purplen Yhdysvaltain levy-yhtiö Tetragrammaton oli työskentelytavoissaan hektisempi. "Shades of Deep Purple" oli vasta yhtiön toinen äänite, ja sen julkaisu oli sovittu heinäkuulle. Niinpä levy piti äänittää yhden viikonlopun aikana. Tämä kuitenkin riitti yhtyeelle, sillä se oli harjoitellut kappaleita ja soittanut niitä keikoillaan. Levylle päätyivät kaikki äskettäisellä Skandinavian-kiertueella soitetut kappaleet.


title: Shades of Deep Purple

text: Levyn kappaleet soitettiin kahteen kertaan ja parempi versio valittiin albumille.Ekblad: s. 14 Ensimmäisenä studiopäivä oli lauantai 11. toukokuuta, jolloin valmistuivat kappaleet ”And the Address” ja ”Hey Joe”, ja niitä seurasivat ”Hush” ja ”Help”. Sunnuntaina äänitettiin kappaleet ”I’m So Glad”, ”Love Help Me” ja ”Mandrake Root”. Maanantaiaamuna saatiin vielä valmiiksi ”One More Rainy Day”. Deep Purple oli päättänyt kappalejärjestyksen jo ennen levytystä, ja heidän toiveensa kahdeksan kappaleen sitomisesta toisiinsa toteutettiin lisäämällä raitojen väleihin BBC:n kaupallisessa levityksessä olleita ääniefektejä.


title: Shades of Deep Purple

text: Levyn tuotti Derek Lawrence, joka pääasiassa katseli sivusta, kun yhtye äänitti ohjelmistonsa, jonka esitykset ja sovitukset olivat hioutuneet jo keikoilla. Omien sanojensa mukaan hän vain seurasi kelloa, etteivät Blackmoren ja Lordin soolot venyisi liian pitkiksi. Kesken äänitysten yhtyeen aiempi yhteistyökumppani Chris Curtis saapui studiolle ilmoittamaan, että hänet on valittu Deep Purplen uudeksi tuottajaksi. Kitaristi Ritchie Blackmore sanoi, ettei soita siinä tapauksessa nuottiakaan. Tämän jälkeen Curtis lähti eikä enää tullut takaisin.


title: Shades of Deep Purple

text: Studio oli varattu niin lyhyellä varoitusajalla, että yhtyeen majoittamisessa oli ongelmia. Solisti Rod Evans nukkui yöt pakettiautossa, mikä heikensi hänen lauluääntään.


title: Shades of Deep Purple

text: "Shades of Deep Purple" on musiikillisesti epäyhtenäinen albumi, sillä yhtyeellä ei ollut vielä selvää suuntaa tyylistään. Esillä on erityisesti kosketinsoittaja Jon Lord. Kappaleet valittiin pääasiassa muusikoiden entisten yhtyeiden esittämistä lainakappaleista, sillä uusia omia kappaleita ei ehditty kiireessä säveltää tarpeeksi.Ekblad, s. 15 Kenelläkään yhtyeen jäsenistä ei ollut myöskään juurikaan kokemusta laulujen kirjoittamisesta.kansilehti: s. 8 Myös omista sävellyksistä löytyy elementtejä aiemmin tehdystä musiikista. Avausraidassa ”And the Address” esiintyy "Myrskylinnut"-televisiosarjan tunnussävel ja kappaleessa ”Mandrake Root” on vahvoja vaikutteita Jimi Hendrixin levytyksestä ”Foxy Lady”.Thompson: s. 56


title: Shades of Deep Purple

text: Albumia on myös sanottu tyypilliseksi 1960-luvun lopun psykedeelisvaikutteiseksi levyksi sillä erolla, että siinä ei ole yhtä paljon sooloja. Vaikutteita saatiin esimerkiksi Vanilla Fudge -yhtyeeltä. Mukana on myös vaikutteita klassisesta musiikista, joita toi mukanaan erityisesti kosketinsoittaja Lord.


title: Shades of Deep Purple

text: Levyn ensimmäinen kappale on Ritchie Blackmoren ja kosketinsoittaja Jon Lordin säveltämä instrumentaali ”And the Address”, jota on verrattu The Outlawsin ja Jimi Hendrixin materiaaliin. Lainakappale ja singleksi päätynyt ”Hush” valittiin albumille Blackmoren ehdotuksesta. Siinä on esillä erityisesti Jon Lord, joka soittaa puolitoistaminuuttisen kosketinsoolon. ”One More Rainy Day” on pop-kappale, jonka rumpukuvioita on verrattu Pink Floydin kappaleeseen ”Paintbox”. Jon Lord lisäsi klassisia vaikutteita lainakappaleeseen ”I’m So Glad”. Kappaleen intro, The Nice -vaikutteinen ”Prelude: Happiness”, merkittiin yhtyeen yhdessä tekemäksi, jotta myös basisti Nick Simperin ja rumpali Ian Paicen nimet saatiin mukaan "Shades of Deep Purplen" säveltäjätietoihin.


title: Shades of Deep Purple

text: B-puolen aloittaa ”Mandrake Root”, jota on pidetty esimerkkinä siitä, mihin Deep Purple vielä pystyisi. Kuusiminuuttisesta kappaleesta yli puolet on Blackmoren ja Lordin sooloilua Simperin ja Paicen luoman rytmipohjan päällä. Osia kappaleesta esitettiin yhtyeen konserteissa vielä 1980-luvullakin. ”Help” on hidas, psykedeelinen versio The Beatlesin kappaleesta. ”Love Help Me” on The Beach Boys -tyylinen kappale, jossa Blackmore soittaa wah-wah-soolon. Albumin päättää lainakappale ”Hey Joe”, johon on otettu klassisia vaikutteita sekä sekoitettu boleron rytmiä. Kappaleen alku sisältää lainauksen Manuel de Fallan "Kolmikolkkahattu"-baletin esityksestä ”Myllärin tanssi”.kansilehti: s. 7


title: Shades of Deep Purple

text: Yhdysvalloissa albumin julkaisi Tetragrammaton Records, jonka kanssa Deep Purple oli solminut levytyssopimuksen pian äänitysten päätyttyä. Levy ilmestyi siellä heinäkuussa 1968, heti ”Hush”-singlen jälkeen. Single oli noussut siellä listan viidenneksi, minkä myötä levy-yhtiön vahvasti markkinoima albumikin ylsi sijalle 24. Myöhemmin on spekuloitu, että mikäli "Shades of Deep Purple" ei olisi menestynyt, yhtye olisi saattanut hajota heti alkuun.


title: Shades of Deep Purple

text: Yhtyeen kotimaassa Britanniassa Parlophone julkaisi albumin vasta syyskuussa. Se ilmestyi sekä mono- että stereoformaatissa. Levy ei saavuttanut siellä listasijoitusta. Beat Instrumental -lehti kuitenkin kutsui Deep Purplea ensimmäiseksi superyhtyeeksi.


title: Shades of Deep Purple

text:
A-puoli
B-puoli


title: Shades of Deep Purple

text: Remasteroidun CD-version bonuskappaleet (2000)


title: Suomen kronikka

text: Suomen kronikka () on 1670-luvulla syntynyt Suomen keskiaikaa ja sitä edeltävää ajanjaksoa kuvaava teos. Teos edustaa Ruotsin niin sanottua gööttiläistä historiankirjoitusta, jonka tavoite oli luoda kansalle suurenmoinen menneisyys. Siinä luetellaan esimerkiksi viisitoista Suomen muinaiskuningasta.


title: Suomen kronikka

text: Kronikan kirjoittajaa ei tunneta, mutta joskus on arveltu, että kyseessä olisi taidemaalari Elias Brenner. Vaikka teos on latinankielinen, on sen kirjoittaja osannut suomea sekä mahdollisesti myös viroa. Tästä on päätelty, että kirjoittaja olisi ollut Baltiassa oleva suomalainen virkamies tai pappi.


title: Suomen kronikka

text: Henrik Gabriel Porthanista (1739–1804) lähtien Suomen kronikkaan on suhtauduttu kriittisesti. Suomen kronikkaa ei voidakaan pitää pätevänä tietolähteenä Suomen esi- ja varhaishistoriasta. Se on kuitenkin arvokas dokumentti 1600-luvun esitieteellisestä historian ja kansanrunouden tutkimuksesta ja suomalaisen kansallistunteen varhaisimmasta ilmenemisestä ennen varsinaisen nationalismin aikaa. Teoksessa korostetaan suomalaisten ansioita esimerkiksi Ruotsin suurvallan luomisessa.


title: Suomen kronikka

text: Kronikka käyttää lähteenään pohjoismaisia saagoja (Snorri Sturluson: Kuinka Norja asutettiin), Saxo Grammaticusta ja suomalaista kansanrunoutta. Erityisesti kronikka on tunnettu siitä, että se luettelee Suomen muinaiset kuninkaat. "Suomi"-sanan alkuperä johdetaan kalansuomusta ja ulkomaalaisten käyttämä "finn"-sana vennoon, joka viroksi "vend"-muodossa tarkoittaa veljeä. Kronikka on julkaistu vuoden 1728 julkaisussa "Swedische Bibliothek", mutta se oli oppineiden tiedossa jo 1600-luvun jälkipuoliskolla esimerkiksi Daniel Jusleniuksen tuotannosta päätellen.


title: Suomen kronikka

text: Toisen "Suomen kronikka" -nimisen historiateoksen kirjoitti helsinkiläissyntyinen pappi ja tieteilijä Sigfridus Aronus Forsius vuosien 1611 ja 1616 välillä. Forsiuksen käsin kirjoitetusta teoksesta on jäljellä kopioina säilyneitä katkelmia, joista päätellen 'Suomen kronikan' lähdeaineistona oli käytetty ainakin osittain kirkollisia kronikoita, kuten piispojen elämäkertoja.


title: Henri Rousseau

text: Henri Julien Félix Rousseau (21. toukokuuta 1844 Laval, Mayenne – 2. syyskuuta 1910 Pariisi) oli ranskalainen itseoppinut naivistinen taiteilija. Kuuluisat avantgarde-taiteilijat, kuten Gauguin ja Picasso huomasivat hänen maalauksensa hänen taiteilijauransa viimeisessä vaiheessa, kun hän maalasi päätoimisesti. Hänet tunnetaan myös nimillä "Le Douanier" () tai "Tullimies Rousseau" päivätyönsä mukaan.


title: Henri Rousseau

text: Rousseau toimi tullivirkailijana 1871–1893. Ollessaan virassaan hän alkoi opettaa itseään maalaamaan ja maalasi myös työaikanaan. Rousseaun työajan käytöstä maalaamiseen on useita tarinoita. ”Hän saattoi etsiä jostain paikan, jossa saattoi istua yksin, maalata ja piirtää”, muisteli eräs hänen tuttavansa. Yksi tämän kauden mestariteoksista on "Tulliportti" (noin 1890), joka esittää luultavasti hänen työpaikkaansa Porte de Vanvesissa.


title: Henri Rousseau

text: Hän siirtyi kokopäiväiseksi taiteilijaksi vasta jäätyään eläkkeelle. Suosikkiaiheita olivat viidakkomaisemat, ja maisemat, joiden etualalla on ihminen. Viidakkoihinsa hän haki mallia sekä kasvitieteellisestä puutarhasta että kasviopin kirjoista – oikeassa viidakossa Rousseau ei koskaan käynyt.


title: Henri Rousseau

text: Elämänsä ajan häntä viehätti järjestys, rakenne ja säännöllisyys. Samanaikaisesti hän tunsi vahvaa vetoa villiä vapautta kohtaan. Tämä vapaus näkyy parhaiten Rousseaun kuuluisissa viidakkokuvissa, jotka yhdistävät eläimellisen vapauden esityksen rajoittamattoman mielikuvituksen ja psykologisen draaman näyttöön.


title: Henri Rousseau

text: Pablo Picasso ja Rousseau tunsivat toisensa, ja Picasso piti Rousseaun töitä suuressa arvossa.


title: Henri Rousseau

text: Rousseaun teoksia on muun muassa Lavalin, Ranskassa sijaitsevassa naivistisen taiteen museon, kokoelmissa.


title: Turangalîla-sinfonia

text: Turangalîla-sinfonia on Olivier Messiaenin vuosina 1946–1948 säveltämä sinfonia, jonka tilasi Messiaenilta Serge Koussevitzky. Sinfonian ensiesitti Bostonin sinfoniaorkesteri vuonna 1949 Leonard Bernsteinin johdolla. Sävellys jakautuu kymmeneen osaan.


title: Turangalîla-sinfonia

text: Turangalîla-sinfoniassa on käytetty Ondes Martenot -soitinta. Siinä on myös kohtia, joissa pianolla on erityisen tärkeä osuus. Messiaen kertoi sinfonian nimen tulevan sanskriitin sanoista "turanga" ja "lîla", jotka yhdessä tarkoittavat "rakkauslaulua".


title: Mika Nieminen

text: Mika Sakari Nieminen (s. 1. tammikuuta 1966 Tampere) on suomalainen entinen jääkiekkoilija, maailmanmestari ja olympiamitalisti. Pelipaikaltaan Nieminen oli hyökkääjä.


title: Mika Nieminen

text: Mika Nieminen aloitti jääkiekkoilijan uransa aikuisten tasolla 1-divisoonassa pelaanneessa Kiekko-Reippaassa. Lahdessa hän pelasi kaksi hyvää kautta ja pääsi näin Ilveksen liigajoukkueeseen pelaamaan Sakari Pietilän alaisuudessa.


title: Mika Nieminen

text: Nieminen teki debyyttinsä SM-liigassa vasta 22-vuotiaana ollen vuoden tulokas. Hän oli pelannut aikuisikään asti aktiivisesti myös jalkapalloa, mutta sitten valinta ykköslajista oli tehtävä. Niemisen mukaan täysipäiväisesti jääkiekkoon siirtymistä puolsivat hänen lajiin sopivat fyysiset ominaisuutensa: "hyvät jalat ja kädet". Nieminen oli tunnettu, paitsi erittäin lahjakkaana kiekkolijana, myös äärimmäisen laiskana harjoittelijana. Niemisen kyvyt aikoinaan löytäneen Sakari Pietilän mukaan "Veikko" oli erittäin lahjakas, mutta hän ei ottanut lajia vakavasti. Juuri Pietilä sai lahjakkuuden keskittymään lajiin tosissaan ja Ilveksen valmentajana toiminut Pietilä saikin valmennettua Veikosta nopeasti huippusentterin.


title: Mika Nieminen

text: Niemisen parhaat puolet pelaajana olivat yllätyksellisyys, pehmeät kädet, maailmanluokan pelikäsitys ja kookkaaksi pelaajaksi harvinainen lähtönopeus. Hänen monipuolisuudestaan kertoo myös se, että hän pystyi pelaamaan kaukalossa mitä paikkaa tahansa. Uransa lopulla hän pelasi lähinnä laitahyökkääjänä. Ahkeraa harjoittelijaa Niemisestä ei tullut koskaan. Hän kertoikin uransa lopettamisen yhteydessä kroppansa olevan jo sen verran hajalla, ettei jatkamisessa olisi mitään järkeä.


title: Mika Nieminen

text: Niemisellä on SM-liigasta kaksi hopeaa ja kaksi pronssia sekä Elitserienistä yksi hopea. Hän ei ole seuratasolla voittanut koskaan kultaa. Nieminen valittiin SM-liigan vuoden tulokkaaksi kaudella 1988. Hän voitti Elitserienin piste- ja maalipörssit kaudella 1994–1995. Nieminen on valittu Suomen Jääkiekkoleijonaksi numero 164. Hän on ylivoimaisesti tehokkain pistemies maajoukkuetasolla verrattuna pelimäärään. Nieminen on Marko Palon ja Sami Kapasen ohella vuoden 1995 maailmanmestareista ainoa, joka ei voittanut urallaan Suomen mestaruutta.


title: Mika Nieminen

text:
Niemisen ura päättyi Ilveksen joukkueessa keväällä 2002.
SM-liigassa hän pelasi 419 ottelua, tehden pisteet 149 + 267 = 416. 55 play off –ottelussa hän merkkasi tehot 17 + 34 = 51.


title: Mika Nieminen

text: Mika Nieminen on ollut mukana Suomen merkittävimmissä saavutuksissa arvokisoissa. Hän oli voittamassa maailmanmestaruutta vuonna 1995, MM-hopeaa 1992 ja 1994 sekä olympiapronssia 1994 ja 1998. Nieminen kuului Suomen vuoden 1996 Jääkiekon maailmancup -joukkueeseen.


title: Mika Nieminen

text: Yksi suurimmista pettymyksistä Niemisen uralla on ollut epäonnistuminen rangaistuslaukauskilpailussa vuoden 1994 MM-finaalissa kahdella eri laukaisukerralla. Varsinainen peliaika päättyi 1–1 ja jatkoajan jälkeen jouduttiin rangaistuslaukauskilpailuun. 5 ensimmäistä laukausta tuottivat tasatuloksen 2–2, joten päädyttiin laukomaan yksi pari kerralla. Kanada voitti lopulta kultaa kun Nieminen epäonnistui ja Luc Robitaille onnistui ohittamaan Suomen Jarmo Myllyksen. Vaikka Mikko Mäkelä ja Jari Kurri olivat onnistuneet ensimmäisillä yrityksillään ja Nieminen ei, oli joukkue yksimielisesti Niemisen takana. Valmentajat ovat kertoneet, että vastaus joukkueelta oli yksimielinen: "Veikko ei epäonnistu koskaan kahta kertaa".


title: Mika Nieminen

text: Seuraavana keväänä Nieminen oli maajoukkueen mukana voittamassa Suomen ensimmäistä maailmanmestaruutta Niemisen tehdessä tehot 3+3.


title: Mika Nieminen

text: Mika Nieminen (177) on maajoukkueen kolmanneksi paras pistemies kautta aikojen Raimo Helmisen (207) ja Ville Peltosen (183) jälkeen.


title: Mika Nieminen

text: Aktiiviuransa jälkeen Nieminen on kirjoittanut muun muassa jääkiekkoaiheisia kolumneja Helsingin Sanomiin sekä toiminut juniorivalmentajana.


title: Nenä (ooppera)

text: Nenä () on Dmitri Šostakovitšin vuosina 1927–1928 säveltämä satiirinen ooppera. Se perustuu Nikolai Gogolin samannimiseen novelliin. Teoksen ensiesitys oli Leningradissa 18. tammikuuta 1930.


title: Nenä (ooppera)

text: Ooppera kertoo pietarilaisesta virkamiehestä, jonka nenä lähtee pois hänen kasvoiltaan ja alkaa elää itsenäisesti. Oopperassa käytetään erilaisia tyylejä, kuten atonaalisuutta. Siinä on myös paikoittain vaikutteita kansanmusiikista.


title: South African Airways

text: South African Airways (afrikaansiksi: "Suid-Afrikaanse Lugdiens") on Etelä-Afrikan suurin lentoyhtiö. Sen päälentoasemat ovat Johannesburgin kansainvälinen lentoasema ja Kapkaupungin kansainvälinen lentoasema. Johannesburgissa sijaitsee myös lentoyhtiön pääkonttori. South African Airways liittyi Star Allianceen vuonna 2006.


title: South African Airways

text: Vuonna 1934 lentoyhtiö Union Airways myytiin Etelä-Afrikan hallitukselle ja nimettiin South African Airwaysiksi 1. helmikuuta. Ensimmäiset reittikohteet olivat Kapkaupunki-Durban-Johannesburg. Samana vuonna 1. helmikuuta South African Airways yhdistettiin South-West African Airwaysiin, joka oli lentänyt vuodesta 1932 postia ja matkustajia Windhoekista Kimberleyhyn. 1930-luvulla avattiin myös ulkomaanliikenne Keniaan ja Ugandaan.


title: South African Airways

text: 1950-luvulla lentoyhtiöön hankittiin Boeing 707-lentokoneita. Vuonna 1953 South African Airways oli toinen niistä kahdesta lentoyhtiöstä, jotka lensivät De Havilland Cometilla. Marraskuussa vuonna 1957 yhtiö aloitti liikenteen Perthiin Australiaan. Vuonna 1960 yhtiön ensimmäinen Boeing 707 laskeutui ensimmäiseltä Euroopan lennoltaan Ateenaan. Vuonna 1961 South African Airways lensi välilaskuttoman lennon Lontooseen. Johannesburg-New York City -reitti Rio de Janeiron kautta aloitettiin helmikuussa vuonna 1969.


title: South African Airways

text: Vuonna 1971 yhtiö osti ensimmäisiä Boeing 747 jumbo jet -lentokoneita. Vuonna 1983 lentoyhtiö siirtyi Airbus-kauteen ostamalla Airbus A300 -lentokoneita.


title: South African Airways

text: Apartheidin takia monet valtiot kieltäytyivät kauppankäynnistä Etelä-Afrikan kanssa ja se vaikutti myös ilmailuun. Kun muut lentoyhtiöt kasvoivat nopeasti South African Airways koki taloudellista taantumista. Monet Afrikan maat, paitsi Etelä-Afrikan naapurimaat Botswana, Rhodesia ja Mosambik, kielsivät ilmatilan käytön South African Airwaysilta.


title: South African Airways

text: Suurta taloudellista kasvua tapahtui 1970-luvulla, kun Aasian reitit avautuivat. Hongkongiin lennettiin Boeing 747 -lentokoneilla ja vuonna 1980 se aloitti lennot Taipeihin. Etelä-Afrikan hallitus oli niitä harvoja maita, jotka tunnustivat Kiinan tasavallan.


title: South African Airways

text: South African Airways juhli 50-vuotissyntymäpäiviään vuonna 1984. Etelä-Afrikan hallitus solmi samana vuonna sopimuksen sotilasavusta Somalian presidentin Siad Barren kanssa. Etelä-Afrikka hallitsi sopimuksen nojalla Somalian ilmailua. Tästä tuli kuitenkin taloudellista tappiota, sillä Somalian lennot eivät menneet kaupaksi ja ani harvalla somalialaisilla oli varaa lentolippuihin.


title: South African Airways

text: Lennot Etelä-Amerikkaan lähes tyrehtyivät vuonna 1985, kun South African Airways lopetti Buenos Airesin lennot, mutta Rio de Janeiron lennot säilyivät.


title: South African Airways

text: Kansainvälinen yhteisö alkoi arvostella apartheid-hallituksia 1980-luvulla ja South African Airways koki myös tämän. Lentoyhtiön toimistot kokivat vandalismia. Yrityksen Lontoon toimistot maalattiin punaisella maalilla, kun taas Hararessa, Zimbabwessa toimistot kokivat väkivaltaisia iskuja.


title: South African Airways

text: Vuonna 1987 South African Airways lopetti Perthin ja Sydneyn lennot, sillä Australian hallitus katkaisi diplomaattiset suhteet apartheid-hallitukseen. 28. marraskuuta 1987 lento 295 Taipeista-Johannesburgiin putosi Intian valtamereen Mauritiuksen lähellä. Kaikki 159 ihmistä kuolivat.


title: South African Airways

text: Kun apartheid loppui 1990-luvulla South African Airways sai paremman imagon ja vanhat kohteet tulivat takaisin. Myös Afrikan ja Aasian lennot lisääntyivät.


title: South African Airways

text: 1. kesäkuuta vuonna 1990 kotimaan lentoja edistettiin. Samana vuonna lontoolainen lehti Executive Travel julisti South African Airwaysin Afrikan parhaaksi lentoyhtiöksi.


title: South African Airways

text: Lennot New York Cityyn avattiin. Yhdysvallat oli antanut taloudellisia pakotteita Etelä-Afrikalle vuonna 1986. South Africa Airwaysin sallittiin lentää Egyptin ja Sudanin ilmatilassa.


title: South African Airways

text: Vuonna 1992 South Africa Airways lensi Miamiin ja Australian lennot aloitettiin uudestaan. Yhteistyösopimukset American Airlinesin ja Air Tanzanian kanssa allekirjoitettiin samana vuonna. Myös uudet reitit Bangkokiin ja Singaporeen avattiin.


title: South African Airways

text: Vuonna 1993 avattiin yhteys Manchesteriin ja Hampuriin yhteistyössä brasilialaisen Varigin kanssa.


title: South African Airways

text:
Vuonna 1994 Uganda Airlinesin ja Air Tanzanian kanssa solmittiin yhteistyösopimus.
Kuulutukset annettiin maan neljällä virallisella kielellä, englanniksi, afrikaansiksi, zuluksi ja sothoksi. Allianssi purkautui, kun Kenya Airwaysia ei hyväksytty jäseneksi South African Airwaysin vastustuksesta. Tansanian hallitus yrittää leikata Air Tanzanian reittejä, vaikka sillä on hyvät liikesuhteet South African Airwaysiin.


title: South African Airways

text: 10. huhtikuuta vuonna 2006 South African Airways liittyi Star Alliance-allianssiin.


title: South African Airways

text: South African Airways tekee yhteistyötä Emiratesin, Sri Lankan Airlinesin ja El Alin kanssa.


South African Airways


title: South African Airways

text: South African Airways on solminut Boeing 737-800 -lentokoneiden CFM56-7B-moottorien eliniän kestävän huoltosopimuksen Lufthansa Technikin kanssa. Moottorien huollot suoritetaan Hampurissa.


title: Oboesonaatti (Poulenc)

text: Francis Poulencin sonaatti oboelle ja pianolle on vuodelta 1962. Se on yksi säveltäjän viimeisistä teoksista.


title: Oboesonaatti (Poulenc)

text: Poulencin oboesonaatti koostuu kolmesta osasta ja on omistettu säveltäjä Sergei Prokofjevin muistolle. Teos kestää soitettuna noin kolmetoista minuuttia.


title: Oboesonaatti (Poulenc)

text: Oboesonaatti on yksi Poulencin kolmesta puhallinsoitinsonaatista. Muut ovat huilusonaatti vuodelta 1956 ja klarinettisonaatti vuodelta 1962.


title: Ken Leung

text: Kenneth ”Ken” Leung (s. 21. tammikuuta 1970 New York, Yhdysvallat) on yhdysvaltalainen näyttelijä, joka tunnetaan parhaiten rooleistaan suosituissa elokuvissa kuten "Saw", "" ja "Shanghai Kiss". Hän on esiintynyt myös Miles Straumena ABC:n televisiosarjassa "Lost" sekä Karnakina Marvel-televisiosarjassa "Inhumans".


title: Ken Leung

text: Leung syntyi New Yorkissa ja kasvoi Two Bridgesin alueella Manhattanin Lower East Sidella. Sittemmin hänen perheensä muutti Midwoodiin, Brooklyniin, jossa hän varttui ennen high schoolin suorittamista loppuun Old Bridgessä, New Jerseyssä.


title: Ken Leung

text: Myöhemmin Leung kävi New Yorkin yliopistoa (NYU) ja opiskeli siellä myös näyttelemistä Catherine Russellin ja Nan Smithnerin kanssa.


title: Ken Leung

text: Vuonna 1997 Leung teki näyttelijän debyyttinsä Brett Ratnerin elokuvassa "Rush Hour – Rankka pari" ja vuonna 2000 Edward Norton valitsi hänet näyttelemään elokuvaansa "Keeping the Faith". Siitä lähtien Leung on esiintynyt lukuisissa itsenäisissä- ja televisioelokuvissa, muun muassa neljässä Brett Ratnerin ja kahdessa Spike Leen elokuvassa. Vuonna 1998 hän näytteli hahmoa nimeltä James the Less ja Jumalaa Terrence McNallyn intohimoisessa näytelmässä "Corpus Christi", ja vuonna 2002 teki Broadway-debyyttinsä Tony-palkinnon voittaneessa musikaalissa "Thoroughly Modern Millie".


title: Ken Leung

text: Vuonna 2007 Leung näytteli toista pääosaa "Shanghai Kiss" -nimisessä independent-elokuvassa Hayden Panettieren kanssa, ja ansaitsi roolistaan erikoismaininnan San Francisco International Asian American Film Festival -tapahtumassa. Samana vuonna hän vieraili HBO:n "Sopranos"-sarjan viimeisen kauden jaksossa. Vierailu inspiroi "Lostin" tekijöitä valitsemaan hänet näyttelemään Miles Straumea sarjan neljännelle kaudelle.


title: Kati Kovács

text: Kati Kovács (oik. "Marje Katalin Kovács", [kovaːtʃ], s. 26. joulukuuta 1963 Helsinki) on suomalainen sarjakuvataiteilija.


title: Kati Kovács

text: Naivistisella tyylillä piirtävä Kovács on yksi Suomen tunnetuimpia sarjakuvantekijöitä. Hänet on kutsuttu näyttelyihin ja hänen töitään on julkaistu eri puolilla Eurooppaa sekä Hongkongissa. Kovácksin töitä on käännetty ruotsiksi, saksaksi, ranskaksi ja unkariksi.


title: Kati Kovács

text: Kovács on palkittu muun muassa Suomen opetusministeriön taiteen Nuori Suomi -palkinnolla 1996, Puupäähatulla 1999 sekä Kemin pohjoismaisen sarjakuvakilpailun Grand Prix’llä 2001. Kemin sarjakuvakeskus myönsi hänelle vuoden 2004 sarjakuvapäiviensä pääpalkinnon Lempi Grand Prix'n. Vuonna 2014 Kovács sai ensimmäistä kertaa jaetun sarjakuvataiteen valtionpalkinnon. Ruotsissa hän sai Urhunden-palkinnon parhaasta ulkomaisesta käännösalbumista Karu cell vuonna 1998.


title: Kati Kovács

text: Kovács varttui Espoon Soukassa. Hän valmistui ylioppilaaksi vuonna 1982 ja opiskeli graafista suunnittelua Taideteollisessa korkeakoulussa vuosina 1984–1986. Vuodesta 1988 hän on ollut freelancesarjakuvapiirtäjä ja -kuvittaja.


title: Kati Kovács

text: Vuonna 1994 Like julkaisi Kovácsin esikoissarjakuva-albumin "Vihreä rapsodia", joka on käännetty myös ruotsiksi ja unkariksi. Se on myöhemmin ilmestynyt myös Arktisen Banaanin kustantamana. Vuonna 1996 ilmestyi seuraava albumi "Karu selli", joka on käännetty ruotsiksi ja saksaksi.


title: Kati Kovács

text: Albumien lisäksi Kovácsin tuotantoa on julkaistu esimerkiksi Helsingin Sanomissa (2002), Ilta-Sanomissa, Cosmopolitanissa (1999–2000), Me Naisissa, Kaks'Plussassa ja Rumbassa. Lisäksi teoksia löytyy lukuisista kotimaisista antologioista (esimerkiksi "Napa", "Suuri Kurpitsa", "Sarjakuvastin") ja muun muassa ranskalaisesta Lapin-antologiasta ja slovenialaisesta "Stripburgerista". Suomessa albumeita ovat kustantaneet Like, Arktinen Banaani, Suomen yrityslehdet (Sarjamania) ja Asema.


title: Kati Kovács

text: Vuonna 2013 ilmestyi Kovácsin ideoima Virossa toteutettu pitkä nukkeanimaatio "Lisa Limone & Maroc Orange", joka käsittelee siirtolaisuutta Euroopassa.


title: Kati Kovács

text: Kovács on asunut Italiassa vuodesta 1986 lähtien. Hänen nimensä viittaa unkarilaisiin sukujuuriin: Kovácsin liikemiehenä toiminut isänisä muutti Unkarista Suomeen vuonna 1939. Kovácsilla on kaksi lasta.


title: Julkistus

text: Julkistus on ohjelmiston elinkaaren vaihe, jossa ohjelman kehitys ja testaus on saatu päätökseen ja ohjelmatuote asetetaan käyttäjille saataville. Ohjelmistotuote voidaan julkistaa yleisesti saataville jollekin Internetissä sijaitsevalle palvelimelle. Jos ohjelmistotuote on tehty jollekin yksittäiselle asiakkaalle, ohjelmisto asennetaan sen sijaan kohdejärjestelmään.


title: Julkistus

text: Julkistuksessa ohjelmatuotteen komponentit kerätään ja pakataan yhteen pakettiin, lisätään tuoteinformaatio, lisenssiehdot ja riippuvuussuhteet toisista ohjelmista ja käyttöjärjestelmistä.


title: Neljä vuodenaikaa

text: Neljä vuodenaikaa (ital. "Le quattro stagioni") on Antonio Vivaldin säveltämä viulukonserttosarja. Sarja sävellettiin noin vuonna 1723, ja se on Vivaldin tunnetuin teos. Jokaisessa" Neljän vuodenajan" konsertossa on kolme osaa, joista kaksi on nopeita ja yksi hidas. Vivaldi kirjoitti jokaista konserttoa varten myös yhden sonetin. Konserttojen osat ovat:


title: Unkarilaiset rapsodiat

text: Unkarilaiset rapsodiat on Franz Lisztin säveltämä sarja rapsodioita pianolle. Sarja koostuu 19 osasta, joista tunnetuin on "Unkarilainen rapsodia nro 2". Liszt sävelsi "Unkarilaiset rapsodiat" vuosien 1846 ja 1885 välisenä aikana. Viisitoista ensimmäistä rapsodiaa julkaistiin vuoteen 1853 mennessä, mutta loput ovat vasta säveltäjän viimeisiltä vuosilta. Liszt sovitti Franz Dopplerin avulla rapsodiat 2, 5, 6, 9, 12 ja 14 orkesterille. Orkesterisovitukset numeroitiin uudelleen numeroilla 1–6, eivätkä ne vastaa alkuperäisiä numeroita lukuun ottamatta rapsodiaa numero 2. Alkuperäinen rapsodia nro 14 toimi perustana Lisztin säveltämälle "Unkarilaiselle fantasialle" pianolle ja orkesterille.


title: Unkarilaiset rapsodiat

text: Liszt halusi luoda "Unkarilaisista rapsodioista" eräänlaisen kollektiivisen kansalliseepoksen Unkarille. Hän lainasi rapsodioihin paljon vaikutteita ja melodioita kansanmusiikista. Liszt kuitenkin käytti niissä lähinnä Unkarin romanien perinteistä musiikkia, jonka hän oletti muodostavan unkarilaisen kansanmusiikin perustan. Myöhemmin Zoltán Kodaly ja Béla Bartók osoittivat tämän käsityksen virheelliseksi keräämällä tuhansia aitoja unkarilaisia kansansävelmiä. "Unkarilaiset rapsodiat" noudattavat romanien perinteisen csárdás-tanssin paikallista muotoa, johon kuuluu tempon vaihtelu hitaiden ("lassan") ja nopeiden ("friss") osien välillä. Liszt onnistui taitavasti luomaan pianolla perinteisen mustalaisorkesterin soitinten, viulujen ja symbaalin tunnelman. Joissain rapsodioista on käytetty samoja melodioita, joita Johannes Brahms käytti myöhemmin "Unkarilaisissa tansseissaan". Rapsodiassa nro 13 puolestaan kuullaan sama melodia, jota Pablo de Sarasate käytti myöhemmin teoksessaan "Mustalaislauluja", ja rapsodiassa nro 15 "Rákóczi-marssi", jota Hector Berlioz oli käyttänyt teoksessaan "Faustin tuomio".


title: Unkarilaiset rapsodiat

text: Aitojen kansanlaulujen lisäksi "Unkarilaisissa rapsodioissa" on lainattu myös aiempien unkarilaisten säveltäjien musiikkia.


title: Kenya Airways

text: Kenya Airways on Kenian kansallinen lentoyhtiö. Sen päälentoasema on Jomo Kenyattan kansainvälinen lentoasema, Nairobissa. Nairobissa sijaitsee myös yhtiön päämaja. Kenya Airwaysillä on 34 kohdetta Afrikassa, Euroopassa ja Aasiassa, joihin se lentää. Yhtiön omistavat yksittäiset kenialaiset osakkeenomistajat (32,5 %), KLM (26 %), Kenian hallitus (23 %), Kenian instituutionaaliset investoijat (15,7 %) ja ulkomaiset investoijat (3,8 %).


title: Kenya Airways

text: 5. toukokuuta 2007 yhtiön Boeing 737-800 matkustajalentokone syöksyi maahan lennolla KQ 507 Kamerunissa. Koneessa oli yhteensä 114 ihmistä. Koneen hylky löytyi kolmen vuorokauden kuluttua uponneena suohon. Hylystä ei löytynyt eloonjääneitä.


title: Kenya Airways

text: Tammikuussa 2018 yhtiön laivastoon kuului seuraavat koneet:


title: Lustosavikronologia

text: Lustosavikronologia on iänmääritysjärjestelmä, joka perustuu savikerrostumiin. Menetelmällä voi määrittää lampien ikää ja tutkia esimerkiksi jään vetäytymistä joltakin alueelta. Tunnetuin savikronologia on Ruotsin savikronologia, joka kattaa 13 200 vuotta. Menetelmää kehitti ja teki tunnetuksi Gerard De Geer Ruotsissa 1900-luvun alkupuolella. Hyvin vanhoja lustosavia on Japanin Suigetsu-järvessä ja myös Puolan Gościąż- ja Perespilno- järvissä.


title: Petri Takala

text: Petri Takala (s. 1968 Forssa) on suomalainen meteorologi. Hän toimii Forecan päämeteorologina. Takala työskenteli 1998–2011 MTV3-kanavalla. Televisiossa esiintyessään hänellä oli tapana kävellä pää kenossa kohti kameraa lähetyksen päätteeksi. Hänen kertomansa mukaan tämä oli ohjaajan työtä helpottava merkki siitä, että säätiedotus oli tältä erää päättynyt.


title: Mikko Mäkelä (jääkiekkoilija)

text: Mikko Matti Mäkelä (s. 28. helmikuuta 1965 Tampere) on suomalainen entinen jääkiekkohyökkääjä ja olympiamitalisti. Hän oli voittamassa olympiapronssia Lillehammerissa 1994 ja MM-hopeaa 1992 ja 1994.


title: Mikko Mäkelä (jääkiekkoilija)

text: Mäkelä voitti hopeaa nuorten EM-kilpailuissa 1983 (U-18) ja MM-kilpailuissa 1984 (U-20). Suomen mestaruuden Mäkelä voitti 1985 ja 1993, Ruotsin mestaruuden 1994, ja Saksan mestaruuden vuonna 1996. Hän pelasi kaikkiaan 81 A-maaottelua, osallistui olympialaisiin 1992 ja 1994, MM-kilpailuihin 1985, 1992 ja 1994 sekä Kanada-cupiin 1987.


title: Mikko Mäkelä (jääkiekkoilija)

text: NHL:ään Mäkelän varasi New York Islanders vuonna 1983 neljännellä kierroksella numerolla 65. Mäkelä pelasi New York Islandersissa, Los Angeles Kingsissä, Buffalo Sabresissa ja Boston Bruinsissa yhteensä 423 ottelua tehoin 118 + 147 = 265.


title: Mikko Mäkelä (jääkiekkoilija)

text: Vuosina 2002–2003 Mäkelä toimi WHL-seura Lethbridge Hurricanesin päävalmentajana. Samalla Mäkelästä tuli ensimmäinen eurooppalaisvalmentaja WHL-sarjassa.


title: Mikko Mäkelä (jääkiekkoilija)

text: Mäkelä on jääkiekkoleijona numero 139. Jääkiekkoleijonaksi hänet valittiin vuonna 2004.


title: Vodlajoki

text: Vodlajoki () on 149 kilometriä pitkä Äänisen itärannalle laskeva joki Puudožin piirissä Karjalan tasavallassa Venäjällä. Joen valuma-alue kattaa 13 700 neliökilometriä. Vodlajoen leveys vaihtelee 250 ja 425 metrin välillä.


title: Vodlajoki

text: Vodlajoki alkaa Vodlajärven koillisrannalta, josta se virtaa aluksi kohti itää ja kääntyy sitten etelään. Tästä joen alkuosasta käytetään myös nimeä Suhaja Vodla. Aivan Karjalan tasavallan itärajalla Vodlajokeen yhtyy lännestä Vama-joki ja pohjoisesta Arkangelin alueelta Nietomajoki. Vama sai alkunsa alun perin pienestä järvestä Vodlajärven itäpuolelta, mutta nykyisin se on yhdistetty myös Vodlajärveen. Jonkin matkaa Vodla-nimisen kylän jälkeen Vodlajoki kääntyy lounaaseen. Kubovon kylän luona jokeen laskee idästä Kolodojoki. Krivtsyn kylän luona joki kääntyy länteen ja laskee lopulta Šallan luona Ääniseen.


title: Vodlajoki

text: Joen alajuoksun varrella sijaitsee Puudožin kaupunki. Alajuoksusta soveltuu laivaliikenteelle noin 25 kilometriä. Muun osan liikennöinnin estävät kosket, joita on kaikkiaan 38.


title: Olkavarsi

text: Olkavarsi (lat. "brachium") on olkanivelen ja kyynärnivelen välinen osa yläraajasta. Niveliä yhdistää yksi luu, olkaluu.


title: Olkavarsi

text: Olkavarren etuosassa on kolme lihasta (hauislihas, korppilisäke-olkaluulihas ja olkavarsilihas). Hauislihas on olkavarren alueen lihaksista suurin ja sen pääasiallinen tehtävä on kyynärnivelen koukistaminen. Sen muita tehtäviä ovat olkanivelen koukistus (käden nostaminen eteen) sekä kyynärvarren ulkokierto eli supinaatio. Olkavarsilihas koukistaa kyynärniveltä, korppilisäke-olkaluulihas ojentaa olkaniveltä.


title: Olkavarsi

text: Takaosan lihaksia eli ns. ojentajalihakset on vain kaksi (kolmipäinen olkalihas ja kyynärpäälihas). Näiden lihasten tehtävänä on ensisijaisesti kyynärnivelen ojentaminen. M. "triceps brachii" on myös olkanivelen ojentaja.


title: Olkavarsi

text: Olkaluun kehonpuolella kulkevat tärkeät kättä hermottavat hermot (n. "medianus", n. "ulnaris"), sekä ravitsevat valtimot (a. "brachialis"). Lisäksi olkavarren läpi kulkee värttinähermo (n. "radialis"), joka hermottaa m. "triceps brachii"ta. N. "musculocutaneus" hermottaa olkavarren etuosan koukistajalihaksia.


title: Olkavarsi

text: Lihaksia ja hermoja ympäröi "fascia brachii"- sidekudoskerros. Fascia brachiin päällä on iho. Ihon ja fascian välissä kulkee kaksi suurta, pinnallista laskimoa: "v. basilica" kehon puolella olkavartta ja "v. cephalica" olkavarren ulkoreunalla.


title: Vodlajärvi

text: Vodlajärvi () on järvi Puudožin piirissä Karjalan tasavallassa Venäjällä. Vodlajärven pinta-ala on 468 km², ja sen pinta on 136 metriä meren pinnan yläpuolella.


title: Vodlajärvi

text: Vodlajärveen laskee useita jokia lähinnä pohjoisesta ja lännestä. Suurin osa näistä on varsin pieniä. Suurin järveen laskevista joista on Ileksa, joka kerää vedet laajalta alueelta pääasiassa Arkangelin alueen puolelta. Vodlajärven luonnollinen laskujoki on Ääniseen laskeva Vodlajoki (alkuosan nimenä "Suhaja Vodla"), joka saa alkunsa järven koillisosasta. Nykyisin järven kaakkoisosaan on myös yhdistetty Vodlajokeen laskeva Vamajoki. Vodlajärvi on ollut säännöstelty vuodesta 1935 asti.


title: Pehr Kalm

text: Pehr (Pietari) Kalm, englanninkielisissä teksteissä joskus myös Peter Kalm, (maaliskuu 1716 Ångermanland – 16. marraskuuta 1779 Turku) oli suomalainen kasvitieteilijä, tutkimusmatkailija ja pappi, joka saavutti mainetta myös ulkomailla. Hän oli ruotsalaisen Carl von Linnén oppilas.


title: Pehr Kalm

text: Kalm teki tutkimusmatkan Pohjois-Amerikkaan. Hänestä tuli Turun akatemian ensimmäinen talousopin professori ja akatemian rehtori.


title: Pehr Kalm

text: Kalmin isä oli Korsnäsin kappalainen Gabriel Kalm ja äiti vaasalaista kauppiassukua oleva Katarina Ross. Pehr Kalm syntyi Ruotsissa, minne perhe oli muuttanut Suomesta pakoon isonvihan venäläismiehitystä. Isä kuoli evakkomatkalla, ja isonvihan päätyttyä äiti toi perheen takaisin Suomeen.


title: Pehr Kalm

text: Kalm kävi triviaalikoulua Vaasassa vuodesta 1730 ja aloitti yliopisto-opinnot Turun akatemiassa vuonna 1735. Hän kirjoittautui Uppsalan yliopistoon vuonna 1740 ja opiskeli luonnontieteitä muun muassa Carl von Linnén ohjauksessa. Kalm jätti kuitenkin opintonsa kesken ja ryhtyi tutkimusmatkailijaksi.


title: Pehr Kalm

text: Ensimmäiset tutkimusmatkat Kalm teki vapaaherra Sten Carl Bielken kustantamana Suomessa ja Ruotsissa. Vuonna 1744 hän matkusti Bielken kanssa Moskovaan ja Ukrainaan, mistä hän toi mukanaan Linnén käyttöön kasvinäytteitä ja käsikirjoituksia.


title: Pehr Kalm

text: Seuraava matka oli Ruotsin tiedeakatemian järjestämä Amerikan mantereelle suuntautunut tutkimusretki, joka kesti lokakuusta 1747 kesään 1751. Matkaan lähdettiin Norjan ja Lontoon kautta, missä Kalm vietti puoli vuotta perehtyen tulevaan ja opetellen englantia ja ranskaa. Elokuussa 1748 Kalm lähti Englannista "Mary Galley" -nimisellä laivalla kohti Amerikkaa ja Philadelphiaa. Matka kesti 41 päivää; perille Uudelle mantereelle hän pääsi 15. syyskuuta.


title: Pehr Kalm

text: Kesällä 1749 Kalm teki apulaisensa Lars Jungströmin ja kahden oppaan kanssa pitkän tutkimusmatkan Montrealiin ja Quebeciin. Seuraavana kesänä hän matkasi Niagaran putouksille, jonne hän saapui 24. heinäkuuta 1750. Kalmin kuvaus putouksista julkaistiin muun muassa Benjamin Franklinin toimittamassa "Pennsylvania Gazette" -lehdessä. Kalmin Amerikan matkasta julkaisemansa retkikertomus "En resa till Norra America" on ilmestynyt monella kielellä; ruotsiksi se julkaistiin vuonna 1753. Matkan aikana Kalm lähetti Linnélle sieniä ja siemeniä. Palatessaan Tukholmaan 1751 hän toi Pohjois-Amerikasta Linnélle kasvinäytteitä ja lisää siemeniä.


title: Pehr Kalm

text: Kalm teki myös tutkimuksen nyttemmin sukupuuttoon kuolleesta muuttokyyhkystä. Se oli ensimmäinen kyseisen lajin pesimäbiologiasta tehty tutkimus ja on yhä käyttökelpoinen. Sitä pidetään Turun akatemian kansainvälisesti arvokkaimpana ja tieteellisesti merkittävimpänä julkaisuna.


title: Pehr Kalm

text: Kuultuaan Pierre La Vérendryeltä tämän löytämästä ”riimuja” sisältävästä kivestä Kalm innostui viikinkien matkoista Pohjois-Amerikkaan. Hän antoi tämän oppilaalleen Georg A. Westmanille maisteritutkimuksen aiheeksi. Westmanin aihetta käsittelevä 23-sivuinen pro gradu julkaistiin vuonna 1757.


title: Pehr Kalm

text: Kalmin keräämiä kasveja kokeiltiin Hirvensalon Sipsalossa ja Kalmin perustamassa Turun kasvitieteellisessä puutarhassa, nykyisellä Sibelius-museon tontilla. Liian suurten ilmastoerojen vuoksi kaikki kokeet eivät kuitenkaan vastanneet odotuksia. Tuoduista kasveista viljellään Suomessa edelleen yleisesti vain aitaorapihlajaa, villiviiniä ja tuoksuvatukkaa. Osa Kalmin näytteistä tuhoutui Turun palossa 1827, osa on Lontoossa ja loput yli 400 kasvinäytettä ovat Kalmin kuningatar Loviisa Ulriikalle lahjoittamassa kokoelmassa, jota säilytetään Uppsalassa.


title: Pehr Kalm

text: Sipsalon tilalla keskityttiin myös kotimaisten kasvien viljelyyn. Erityisesti pyrittiin saamaan maaperä niin omavaraiseksi, että hyötykasvit ja hedelmäviljely menestyisivät. Kalm onkin saanut epävirallisen "Suomen puutarhatalouden isän" arvonimen yhdessä toisen Akatemian professorin Pehr Adrian Gaddin kanssa.


title: Pehr Kalm

text: Siementen lisäksi Kalm toi Amerikasta kaksi opossumia, joista toinen kuoli jo kuljetuksessa Atlantin yli. Toinen opossumi eli Kalmin kirjastohuoneen kakluunissa oljissa tehdyssä pesässä. Se kuitenkin pureskeli kirjoja, pöydän- ja tuolinjalkoja ja säikytteli piikoja keittiössä. Kalm olisi halunnut lahjoittaa opossumin Carl von Linnélle, joka ei kuitenkaan halunnut opossumia, sillä hänellä oli jo amerikkalainen pesukarhu. Opossumi kuoli inhottuna "liikalihavuuteen".


title: Pehr Kalm

text: Hyödyn aikakauden innoittamana Turun akatemiaan päätettiin perustaa luonnonhistorian ja talousopin oppituoli vuonna 1747. Professuuri rahoitettiin lakkauttamalla runousopin oppituoli. Uudeksi talousopin professoriksi nimitettiin Kalm, vaikkei hänellä ollut yliopistollista loppututkintoa. Samana vuonna Kalm aloitti Amerikan-matkansa. Hän oli virassa kuolemaansa saakka vuoteen 1779. Hänen seuraajansa professorina oli Salomon Kreander.


title: Pehr Kalm

text: Yliopistonopettajana Kalm oli suosittu. Häntä pidetään eräänä taloudellisen hyödyn ajan keskeisimpänä henkilönä Turun akatemiassa. Kalmin johdolla valmistui 146 väitöskirjaa, joista valtaosa ruotsinkielisiä, muut latinaksi. Turun akatemian rehtorina hän toimi 1756–1757, 1765–1766 sekä 1772–1773. Kalm oli Ruotsin tiedeakatemian jäsen vuodesta 1745.


title: Pehr Kalm

text: Kalm vihittiin papiksi vuonna 1757. Hän toimi Piikkiön ja Maarian seurakunnan kirkkoherrana ja oli myös Turun tuomiokapitulin jäsen. Kalmin näkemyksen mukaan papiston tehtävänä oli hyödyttää valtakuntaa parhaalla mahdollisella tavalla.


title: Pehr Kalm

text: Kalm avioitui Amerikassa Anna Margaretha Sjömanin kanssa helmikuussa 1750. Vaimon kahden edellisestä avioliitosta syntyneiden lasten lisäksi heille syntyi ainakin kaksi poikaa. Pojista toinen kuoli pienenä, toinen, majuri Petter Gabriel Kalm, osallistui Anjalan liittoon.


title: Pehr Kalm

text: Vuonna 1768 Kalm vihittiin teologian kunniatohtoriksi Lundissa, ja vuonna 1772 hänet valittiin Vaasa-ritarikunnan jäseneksi. Kalmin kunniaksi on nimetty useita kasvi- ja hyönteislajeja. Linné nimesi vuorilaakerin suvun "Kalmia" hänen mukaansa. "Kalmia latifolia" on Pennsylvanian ja Connecticutin kansalliskukka.


title: Pehr Kalm

text: Helsinkiin yliopiston Kumpulan kampukselle nimettiin Pietari Kalmin katu vuonna 1985. Kadun ruotsinkielisessä nimessä on Kalmin etunimi sen ruotsalaisessa muodossa (Pehr). Tukholmassa on Kalmgatan ja Turussa Kalminkuja sekä Pietari Kalmin puisto. Postimerkki Kalmista tehtiin Suomessa vuonna 1979 eli kaksisataa vuotta hänen kuolemansa jälkeen. Kalmin muistolaatta on kiinnitetty Turun Maarian kirkon seinään.


title: Petrus Särkilahti

text: Petrus Särkilahti tai Pietari Särkilahti (k. 1529) oli Turun tuomiokapitulin arkkiteini, Suomen uskonpuhdistuksen edelläkävijä ja Mikael Agricolan opettaja. Särkilahden opinnot Keski-Euroopassa ajoittuvat uskonpuhdistuksen käynnistymisvaiheisiin. Särkilahti oli ensimmäinen avioliittoon mennyt suomalainen pappi.